
Айына бір рет шығады. 


ПИОНЕР 


Қазақстан ЛКСМ Орталық Комитетінің пионерлер 
мен мектеп оқушыларына арналған әдеби-көркем 
және публицистикалық журналы 


Коммунистік партия ісі үшін күреске дайын бол! 

ОКТЯБРЬ 
1957 ж. 


Шығуына 19 жыл 


Бейбітшілік және дастық 


(Фестиваль дәптерінен) 


Москва!. Фестиваль! Бұл екі сөзді ешуа- 

қытта ұмытуға болмайды. Өйткені, Москва- 
Дағы Фестиваль мәңгі ұмытылмас із қал- 
дырды. Ол фестивальдың теңі жоқ. Ақын- 
Дар оны теңізге теңейді. Москваның Кең 
көшелері мен аландарында сапырылысқан 
халық, шынында да, теңізге ұқсайды. Бірақ, 
теңіздің де шеті мен шегі бар, тымық күн- 
дері оның бетінен толқын көре алмайсың. 
Ал, фестивальда, адам шаттығы толқыны- 
ыңың шегі болмады, ол үзбей толқи берді, 
толқи берді. Қайда көрсен, жылы жүз, жар- 
қын мінез, естігенің тасқын күлкі, қанатты 
ән! 
2 Фестиваль деген ғажайып бір сұлу гүл деп 
теңейді кейбіреулер. Адамзат тарихында бұл 
гүл алты рет шешек атты, алтыншы рет біз- 
дің Ұлы Отанымыздың сәулетті астанасы 
Москвада гүл шашты. Ол мұнда 15 күн гүл- 
деді, төңірегінің бәріне, дүниежүзіндегі ел- 
дердің барлығына өз ұрығын, достық ұры- 
ғын шашты. Бірақ, солай дегенмен де, бұл 
теңеу де фестивальға сай келмейді. Өйткені, 
түлдерде тіл жоқ, олар үнсіз, олар ойсыз, 
ал, фестиваль болса, ол-- әзіл-күлкі, ән мен 
күйдің мұхиты, “ең бастысы, фестиваль-- 
адамзат"болашағы туралы жарқын жастық- 
тың игі ниеті мен адал ойларынын, ізгі мақ- 
сатының кең мұхиты. 

Фестивальды “тіпті күннің “өзімен де те- 
цеуге болмайды. Өйткені, Моеквада жарқы- 
раған- достық пен бейбітшілік сәулесі күн 
сияқты" емес. Ол күн сияқты күндіз жанып, 


түнде сөнбейді, фестиваль - ыстыққа: да,” 


суыққа да бас ұрмайды. 
Москва фестивалі-- жарқын жастық мей- 
рамы. Әні мен сәні. былай. тұрсын, маңызы 


жағынан да оны ешнәрсеге теңеуге болмай- 
ды. Қең көшелер мен аландардағы адам тол- 
қыны күн сайын өсіп, Кремль жұлдыздары- 
ның жарық нұры күн сайын көбейе түспек. 
Олар бейбітшілік пен тыныштық үшін кү- 
реске шыққандарға бақытты өмір береді. 

Москва фестиваліне 181 елден 34 мың де- 
легат қатынасты. Әшейінде, газет немесе 
оқулықтарыңды оқығанда, сен он шақты, не 
жиырма, асып кеткенде, отыз шақты елдің 
ғана атын кездестірер едің. Ал, фестивальда 
131... Олардың атаулары не, қандай жер- 
лерге орналасқан? Оларды тек қана карта- 
дан тауып көрсету үшін, географияны жете 
білу керек. Міне, осы елдердің бәрінен де 
бейбітшілік жолындағы күрескерлер аты- 
нан Москваға көптеген өкілдер келді. 


Сендер 500 мын деген цифрдың қанша 
екенін білесіңдер! Біздің республикамызда 
мұншалықты адам тұратын бір де-бір қала 
жоқ. Ал, 6 август күні-- Бүкілдүниежүзілік 
фестиваль қызу өтіп жатқан күні Манеж 
алаңына 500 мыңдай москвалықтар, делегат- 
тар мен қонақтар жиналып, атом бомбасына: 
қарсы бейбітшілік ұранын көтерді. Мұндай- 
лық көп адам, қуанышты, жарқын жүздер; 
жарқырай жанған шамшырақтар, прожек: 
торлардың аспандағы сәулелері, әр жердегі 
ұрандар мен плакаттар, барлық елдер өкілі 
дерінің бейбітшілікті жақтайтынын сездіріп 
тұр. «Соғысқа жол жоқ!» -- деген сөз әр тіл- 
де айтылады. 1 


“Жапон қызы: Хисако”“Нагата бір көзде 
осы сендер сияқты“ жан-жас, “бүлдіршіндей 
оқушы еді. Бұдан 12 жыл бұрын, 6 августа, 
ол тұратын қаланың үстінен американ са- 

молеті ұшып келіп, атом бомбасын тастады. 
Бір сәтте бүкіл қала жермен-жексен болды. 
Талай ата-аналар, қыршындай жас балалар 
өмірімен қоштасты. Сол қырғыннан аман 
қалғандардың бірі осы Хисако он жасар сә- 
би қыз болатын. 

Енді міне, Хисако өзінің қасындағы қүр- 
бысының иығына сүйеніп, бейбітшілік жақ- 
тастарының қарсы алдында түр. Ол әлі де 
болса атом ауруынан біржола айығып кете 
алған жоқ, ауруханада жатып үнемі емде- 
ліп тұрады. 

Кішкентай қыздың тамағы ауырады, сон- 
дықтан да оның үні сыбырлай естіледі. Бі- 
рақ, дәл қазір оның осы үнін тек бес жүз 
мың адам ғана тыңдап тұрған жоқ, оны жер 
шарының барлық қарапайым адамдары, өз 
ата-аналары, аға-қарындастарының, бала- 
шағаларының бақытты болашағын тілейтін 
барлық адал ниетті адамдар тыңдап түр. 

-- Соғыс хаупін ойласам, менің тынышым 
кетеді, ұйқым келмейді. Сондағы бар ойым, 
бар тілегім, ешуақытта ешкім ешбіреуге атом 
бомбасын тастамаса екен деймін. 

Қыздың бұл сөзін манифестанттар қуат- 
тап кетті. 

-- Атом бомбасына, жаңа соғысқа жол 
жоқ! -- деді олар бір ауыздан. Бұл айбын- 
ды үнді оларға қосылып миллиондаған қа- 
рапайым адамдар қайталай айтты. 

Осы жиынға келмес бұрын Петришевода- 
ғы Зояның ескерткішіне барып қайтқан мы- 
нау бір топ жастар -- Қытайдың, Польша- 
ның, Англияның, Мексиканың, Францияның 


Суретте: Москва электролампы заводының жұмысшысы Тамара Қи- 
риллованың Шығыс Африка қыздарымен әңгімелесіп тұрған кезі. 


жас жігіттері мен қыздары бейбітшілік жо- 
лындағы өздерінің берген ант пен серттері- 
нен өмірі айнып кетер Ме? Жоқ. Москваның 
оқушы қызы Зояны фашистер азаптап өлтір- 
генмен, оның ерлік ісі мәңгі ұмытылар ма? 
Жоқ. Зоя Қосмодемьянская, Мәншүк Мәме- 
това, Әлия Молдағұлова, Саша Чекалин, 
Олег Қошевойлар әлі тірі. Фестиваль күн- 
дері олар өз құрбы-достарымен бірге болды. 
Жастық үшін, бейбітшілік үшін күрескен- 
дердің сапында олар мәңгі бірге болмақ. 

Фестиваль -- қуаныш пен шаттық мейра- 
мы. Онда талай есте қаларлық тамаша кез- 
десулер болды. Біздің республика жастары- 
мен албандық достар кездескенде олар бір- 
бірін туысқан адамдардай қарсы алды. Екі 
халықтың тілдерінде ортақ, ұқсас сөздердің 
бары да байқалды. «Екі», «жақсы» деген 
сөздерді албандық достар бірден түсінді. 

МАлбан делегациясының атынан сөйлеген 
Пипи Митроерви өзінің сөзінде: 


-- Совет халқына деген біздің достық, 
сүйіспеншілігіміз мәңгілік, ол албан таула- 
ры сияқты мәңгі жасайды!-- деді. Және де 
ол: 

-- Албан жастары Қазақстан жігіттері 
мен қыздарының ерлік еңбектеріне жете на- 
зар аударып:отырады. Сіздің республикадан 
біз| өзіміздің болашағымызды көреміз! -- 
деді. 

Албан жастарының арасында фестиваль- 
ға делегат болып колхозшының баласы, 11 
жасар Джамали Муса келді. Ол өз елінде 
бесінші класта үздік оқиды екен. Өзінің омы- 
рауы толы значок. Әр елдің ес- 
керткіш белгілері. Міне, оның 
омырауына тағы да бір эна- 
чок қадалды. Ол-- Қазақстан- 
ның фестивальдық белгісі. 

Джамали Муса кішкентай 
күнінен халықтың ән мен би 
өнеріне талпынса керек. Сол 
өнерімен ол жұрттың бәрін 
сүйсіндірді. 

Қазақ жастарымен әңгіме- 
лескенде, ол: 

-- Ержетіп оқуды бітірген 
соң міндетті түрде Қазақстанға 
барамын, Алматыны көремін,- 
дейді.-- Ал, сіздер біздің елге 
қазір келіңіздер. 

Қазақстандықтардың қытай- 
лық достармен кездесуі де есте 
қаларлықтай қызықты өтті. 

-- Бейбітшілік пен достық 
-- аға-қарындастай.. егіз сөз, 

- деді, өы "кездесуде, 

3 


; 74 


ты қалалық комсомол комитетінің секрета- 
ры Суньят Нұрмұхамедов.--Бұл екеуі біздің 
халықтарымызбен бірге жасап келеді. Біз 
қытайлық достарды сан рет көрдік те, олар- 
мен тілдесіп, пікірлестік те, біразымыз олар- 
мен хат та алысып тұрамыз. Қытай шахтер- 
лерінен Қарағандыға оқуға келгендері бол- 
ды, металлургтері Лениногорскінің атақты 
кеншілерімен танысты, сондай-ақ, Алматы- 
ның жоғарғы оқу орындарында да көптеген 
қытай жастары оқып жүр. Барлық қытай 
жастарына бізден достық сәлем жолдаңыз- 
дар. Біз сіздердің ең жақын, ең адал дос- 
тарыңыз екенін естеріңізден шығармаңыз- 
дар! 

Осы кездесуде қазақстандықтар тағы да 
көптеген жаңа адамдармен танысты. Қытай- 
дың әйгілі шахтері Тан Синь-пэн, слесарь 
Ли Чжо-то ауылшаруашылық кооператині- 
нің мүшесі Ван Бо-цзинмен қазақ жастары 
сол жерде-ақ достасып кетті. Қытайдан кел- 
ген кішкентай балалар Чэн Лун-нуды, Сао 
Дунды, Ван Си-хуаны Қазақстан делегатта- 
рының ешқайсысы енді ұмытпайды. Москва- 
ға қытай балалары көп келді, Соның ішінде 
Пекин хореографиялық училишесінің бір топ 
оқушы балалары бар. Олар өздерінің қазақ- 
стандық достарын да, москвалық достарын 
да тамаша өнерімен сүйсіндірді. Әсіресе, 
олардың билеген «Репка» биі! өте қызық 
болды. 

Осы кездесуде қытай пионері Пан Сяо-цао 
өз достарының атынан Москва және Қазақ- 
стан пионерлеріне сәлем жолдады. 

Фестивальда әр тілдегі әртүрлі халық бол- 
са да, олардың бәріне бірдей ортақ бір сөз 
болды. Ол-- достық пен бейбітшілік. Пуш- 
кин алаңында бір топ москвалық қыздар 
қоп-қою, қара шашты грек қызын қоршап 
тұра қалды. 

-- Сенің атың кім? 

Грек қызы күліп, біраз ойланып тұрды да, 
сөзін бөліп-бөліп: 

-- Тү-сін-бей-мін,- деді орысшылап. 

-- Атың?. Сенің атың? Міне, мен-- 
Нинамын,- деді де москвалық қыз қасын- 
дағы құрбысын көрсетіп, мынау-- Лена, ал, 
сен? Сенің атың кім? 

Қонақ қыз енді ғана түсініп: 

-- Мен.. Мен.. Ирина.. Ирина,- деп 
жауап берді. 

Грек қызы бұдан кейін тағы да бірдеңе- 
лер айтқысы келіп тұр, бірақ, ойындағы сөзі 
аузына түспей, ұмытып қалған сияқты. Қе- 
Нет ол қалтасынан бір кішкентай блокнотын 
алды да, қарап жіберіп: 


Фестивальға қатысушы Қазақстан делегаттары 
Қызыл алаңда. 


-- Ирина --грекше бейбітшілік! -- деді. 
Ирина -- бетбітшілік деген сөз екен. . 

Тыңдап тұрғандардың бәрі грек қызын 
қаумалап, құшақтай алды. Сол сәтте қыз- 
дардың бәрі бір дауыспен: 

-- Ирина-- бейбітшілік, достық! Ири- 
на-- бейбітшілік, достық! -- деп айқайлады. 

Москвада, фестиваль күндері аяқ басқан 
сайын әр көшеден осындай қызық кездесуді 
көресің. Біз мынадай да бір кездесудің куә- 
сі болдық. 

Маңдайында «Венгрия» деген жазуы бар 
автобус тоқтап тұрғанда, оның қасына бір 
шал мен кемпір жетіп келді. Олар автобус 
әйнегінен венгер қызын көрген еді, Соғыста 
қаза болған өздерінің қызынан бір де айны- 
маса керек. Қарттар тілдесе келе жаңағы 
қыздың орысша сөйлегенін көріп, қатты қу- 
анды. 

т- Кешір, қарағым,-- деді кемпір,- сен 
біздің қызымызға айнымай ұқсайсың. Сені 
көргенде біздің қарт жүрегіміз елжіреп кетті. 

Сөйтіп, олар біраз әңгімелесті. Венгер қы- 
зы өзін, елдегі ата-анасын таныстырып, олар- 
дың бүкіл өмірі байларда құлшылық-күңші- 
Лік азапта өткенін баяндады. Олар қазір де 
тірі екен. Қооперативке мүше көрінеді. Өз- 
дері өте жақсы, күйлі тұрады екен. Олардың 
да бар тілегі-- бейбітшілік көрінеді. 

Автобус жүруге айналғанда, шал: 

-- Туған қызыммен сөйлескендей, бір жа- 
сап қалдым,-- деп күрсінді. 

-- Шынында да, қарағым, өзің айтшы, 
сені біздің қызымыз деп атауымызға бола 
ма? -- деп сұрады қарттар. 

-- Болады,- деп күлімдеп келісе кетті 
қыз.-- Бірақ, мен алыста тұрамын ғой... 

-- Оны біз білеміз. Сондықтан, біз саған 
Венгрияға хат жазуға рұқсат сұрап тұрмыз. 
Сен еліне барғанда Москвадан біздің тұң- 

ғыш хатымыз да жетеді,- деп қоштасты 
қарттар. 

Бұл венгер қызының аты Эржибет Қоблов 
еді. 

-- Асығыста ол ,кісілердің аты-жөнін де 
сұрай глмадым. Енді мен олардан сағына 
хат күтемін,-- деді венгер қызы. 

Мұндай қанша адамды туыстастырып, 
бауырластырды бұл фестиваль! Талай жас- 
тар Москвадан ата-ана, аға-іні, апа-қа- 
рындас тапты. Олардың ой-тілегі, ниеті бір- 
десіп, туған адамдай достасып кетті. Моск- 
валықтардың ішінде Индонезиядан келген 
«маршалмен» танысқан адам оны қалайша 
ұмытар. А 

-- Мен енді маршалмын! Совет адамдары 
маған жүз он значок сыйлады,-деп әзіл айт- 
ты Хаджи Мухамед Усман.- Мен бұл зна- 
чоктарды фестиваль ескерткіші ретінде Джа- 
картаға апарып, достарыма сыйлаймын. Ле- 
ниннің суреті бар мына бір значокты ғана 
өзім тағамын. Қалғандарын 110 индонезия- 
лык жастар тағады. Совет халқына деген 
туысқандық, достық, сүйіспеншіліктің белгі- 
сі ретінде жүректерінің тұсына қадап жүр- 
сін! 

Бүкілдүниежүзілік фестивальда есте қа- 
лЛарлық нәрселер өте көп болды. “Шетелдік 
қонақтар мен достар өз жеріне біздің жер- 
Лестеріміз Ермек Серкебаевтың, Роза Бағ- 
ланованың, Айсұлу Байқадамованың, Қайне- 
кен Әлімбаеваның, Роза Жоаманованың, 
Мақсұтовтың тағы басқаларының шырқай 
салған сұлу әндерін де өздерімен бірге ала 
кетті. Қазақ ССР-ның мемлекеттік ән-би 
ансамблінің, Қазақтың ұлт аспаптар оркест- 
рінің, жекелеген бишілер мен күйшілердің 
де өнері олардың жадында қалды. Сөйтіп, 
Бүкілдүниежүзілік фестивальда Қазақстан 
жастары да өз искусстволарын шеберлікпен 
танытты. Сендердің ағаларың мен апаларың 
өзінің туған республикасының намысын аб- 
роймен қорғай білді. Фестивальдың бірнеше 
алтын, күміс, қола медальдары -- олардың 
игі еңбектерінің шын куәсі. 

-. Москва фестивалінде шахтерлер мен ша- 
руалар да, парламент депутаттары мен сту- 
денттер де, қызметшілер мен жазушылар да, 
суретшілер мен қоғам қайраткерлері де, 
адам тыныштығы мен бақытын, сәулетті- бо- 
лашағын ойлаған тағы. да көптеген талай 
адал ниетті адамдар кездесті. Олардың ең 
негізгі. мақсат-тілегі соғыс хаупін болдыр- 
мау, бейбітшілік, достық туын жоғары ұстау 
болды. Қ Т 
Әлі де талай жылдар өтер. Дүние жүзі 
жастары өздерінің тағы да жаңа фестивалі- 

“Фестивальда жастар неше алуан өнер көрсетті. 
Суреттегі: цирк ойындарының біртүрі. 


не жиналар. Ол фестиваль, мүмкін, Пекинде, 
не Бухаресте, немесе Хельсинкиде, не Па- 
рижде өтер. Бірақ, Москва фестивалінің із- 
дері ешуақытта өшпей, ұзақ уақыт есте қа- 
лар. Оның мәңгі ескерткіші-- дүние жүзі 
жастарының берік достығы. Бұл достықтың 
куәсі болып әлі-ақ «Достық Паркі» гүл- 
дейді. Оны Москвада фестиваль делегат- 
тары өз қолдарымен отырғызды. Бұл парк- 
ті, балалар, сендердің құрбыларың -- моск- 
валық пионерлер күтеді, оны солар қам- 
қорлыққа алады. Енді бір үш-төрт жыл 
өткен соң Оңтүстік Қазақстанның мақ- 
та терушісі Зульфия Исменованың, қытай- 
лық слесарь Ли Го-цзиннің, цейлондық сту- 
дент Синнадорайдың және басқа мындаған 
жастардың өз қолдарымен отырғызған жас 
көшеттері гүлдей өсіп, мәңгі жастықтың, 
достықтың белгісі ретінде көкке өрлеп, жа- 
пырақ жаяды. 
2 Фестиваль аяқталды. Бірақ, достық күн 
сайын нығая түсуде. Бұл күндері Исландия- 
ның жас инженері Арнольд Ханибальсенмен 
Москвада бірге болған адамның бәрі де: 
«Бүкілдүниежүзілік ҮІ фестиваль -- менің 
өмірімдегі зор оқиға. Сол. күндері Москвада 
жанған жарық сәуле менің жүрегімде мәңгі 
сөнбес, қайта ол Лаулай жанып, менің бей- 
бітшілік және достық жолындағы күресіме 
Қуат береді!» -- дер еді. 
5 В. Ларин, 
Р. Ыдырысов. 
Москва. і 

Осыдан соң екеуінің жұбы жазылған жоқ. Қасы- 
на серін ергеннен бері Көксерек зорайып, қатты 
әсті. Аяқтары жуандап, жүндерінің бәрі де қалың- 
дап ұзарып, озі жуан, өзі мықты көкжал болып ап- 
ды. Қыс іші болса да, жоны шығып, алқымы түсіп, 
семіріп кетті. 

Оның есесіне, белгілі аты шулы екі қасқырдан 
Қараадырдың. іші-тысындағы ел түгел көресіні кө) 
Бі. Даладан -- қойшы алдынан қой тартып жейтін, 
жайылымдағы сиырға шауып, тайыншадан бастап 
Үлкен сиырларға шейін жейтін -- осы екеуі. Фев- 
раль, Март кезінде 3--4 түйе де желінді «Кісіден 
қорықпайды. Әсіресе, бір көк шолақ бар, қойды 
алып соғып жарып жатқанда қасына сойыл салым 
жерге келгенше қашпайды. Даладағы қойға тигенде, 
әуелі біреуі келіп шабады. Соған қойшы алданып 


жүргенде, бір жақтан келіп екіншісі шабады!» -- де- 
сетін болды. 
Боранды, аязды түндерде бірен-саран қораға да 


түсіп көрді. Бір кедейлеу ауылдың қой қорасына 
түсіп, он шақты қойын жалғыз Көксерек өзі өлтіріп, 
құтылып шыңқан уақыт та болды. 

Бірнеше ауылдың «қасқырмен таласуға жарайды, 
ер, сақ» деп жүрген әлденеше иттері де желінді. 

Жана шірет жасағандай, Қараадырдың қыстаула- 
рына кезекпен соқтығады. Бірер күн, бір-екі ауыл- 
Ның айналасында қатты қимыл қылып жүріп-жүріп, 
соның артынан бір жұма, он күндей бұл маңайда 
жоқ болып нетеді. 

Оның есесіне, екінші, үшінші ауылдар әлгінің 
көргенін көріп жатады. Әр ауылдың тұстарында өз- 
дерінің көрініс беріп келетін қарауыл экоталары, 
жылғалап нелетін сай өзендер бар. Торуға мезгіл 
таңдамайды: таңертеңі, түсі, түні -- бәрі бір: күніне 
бір мардымды жем алмай қанағат қылмайды. 

Келгенде, ана кезең жақтан, анау шиден, ана қа- 
Бағанды сайдан келеді десе, сол жерлерден айтқан- 
дай шығады. Бұлар айналдырып жүрген елдер ма- 
лын шашау шығармай, көзден таса қылмай қия бас- 
тырмай-ақ сақайған болады. Бірақ, күндіз-түнінің 
бірінде, не қылса да, бір қалтқысы болмай тағы қой- 
Майды. 

Көксерек дәл соған кез келгендей, дап-дайын 
болады. 

Қыс қатты. Қар қалың. Қасқырды қар көтереді. 
Атты көтере алмайды. Сондыңтан, талай рет ат жа- 
ратып, шоқпар қамдап қуамын деген жігіттер болса 
да, ешнәрсе қыла алмайды. 

Бір рет қана белгілі бәйге эжирен атымен Арыс- 
танбең шығып, соңдарына түсіп еді. Оны адырдан- 
адырға салып, адастырып кетті. 

Маңайламайтын жерден алыстап мылтық атып, 
қорқытпақ болғандар да бар еді. Одан да жасқан- 
бады. У салғандардың уларын да жемейді. Ол улар- 
Шан иттер жеп, қырылып қалған уақыттар да болды. 

Мұның бәрі -- екі қасқыр жайындағы Қараадыр 
елінің аңызы, әңгімесі еді. Соңғы бірер айдай бір 
ауылдың кі бір ауылға қатынасса, >жиын- болып, 
көпшілік бас қосса, көп әңгімелері екі қасқыр жа- 
“йында болатын. 3 2 

Көксерек семіргенде, ірілеп өскенде, осындай 
Наңқ атақ ішінде семіріп өсіп келе жатыр еді, 


Осы күйлердің бәрімен қатар Көксерек оңашада, 
елсізде қатты ойыншы болатын. Түс кезінде, я та- 
ңертең бір малды тасада аунатып жеп алып, елсіз- 
Дегі қашаңдау жатақтарына қайтады. Сондайда ақ 
қасқыр жүрістен талып келіп тынығып жатса, Көн- 
серек айналасында қар боратады. Жүгіріп екпіндеп 
кеп тістеп өтеді. Басынан асып аунап түседі. Кейде 
ақ қасқыр ырылдап, тісін сақылдатып, құлағын жы- 
Митып, ашүменен тап береді. Ондайда, Кәнсерек те 
қатты қорылдап, гүр-гүр етеді. Кейде, секіріп кеп, 
ақ қасқырдың желкесінен қапсыра тістеп алып, қы- 
сып тұрып-тұрып барып қоя береді, Енеуі осыдан 
әрі ұзасып барып таласпайды. 

Артынан Көксерек қайта ойнайды. Күн жылына 
бастады. Бірнеше рет шағырмақ жақсы күндер бо- 
лып, әр жердің қары тесілді. Ойдым-ойдым қара 
жерлер көріне бастады. 

Жылы күн ұйқыны көп келтіреді, тамақтың арты- 
нан бойды көп сергітеді, етті шымырлатады. Ақ қас- 
қыр да ойыншы бола бастады. Өзі келіп, Көксеренті 
иіскелеп жалай беретін Болды. 

Кен молайып, эжаз шыққан соң екі қасқырдан Қа- 
Раадырдың елі сап болды, 

Қараадыр сыртында, елсізде, екі үлкен ашы көл 
бар. Соның аралығындағы қалың шидің ішінде ескі 
ін болатын. Көксерек, ақ қасқыр сонда. 

Жақын жерде қамыс, одан әрі көл. Хауіпсіз. Адам 
көзінен алыс сай; бастап келген -- аң қасқыр. 

Бұл кезде Көксерек басқа жақтағы елді ториды. 
Ақ қасқыр ін маңында болады. Қамыс арасында көп 
құстардың жұмыртқасын жейді. 

Бір күні Көксерен інге салып келіп, аузынан ке- 
сек-кесен құйрықтарды құсып-құсып тастады. Бірақ, 
бұрынғы дағды бойынша ақ қасқыр қарсы шығушы 
еді. Оны істемеді. Көксерек Ін аузын тырмалап, шаң 
боратқан соң ғана сүйретіліп зорға шықты. 

Ін ішінен жат Иіс сезіп, Көксерек басы Мен кеу- 
десін сұғып, «ыр» етіп барып, кішкене күйкі күшікті 
тістеп, суырып алып шықты. 


Бұл бұны тістегенде, ақ қасқыр арсылдап, тап бе- 
Ріп еді. 

Көксерек сонда да тоқтамай, көк күшікті жерге 
жұлқып-жұлқып соғып, қабырғаларын кірт-кірт сын- 
дырып, өлтіріп тастады. 

Бірақ бір емес, екінші, үшінші, тағы әлденешеуі 
пайда болды. Аяғында жалады. Күшіктерді жалап, 
иісиелеп, кейде қастарына да жатады. 

Ақ қасқырға жем таситын болды. 

Аздан соң серігі қайта қосылды. Көп ұзап шық- 
пайды. Сонда да, талай жерге еретін болды. 

Бір күні екеуі бір қозыны жеп келе жатыр еді, 
індерінің үстінен көп үлкен жаулар нетіп барады 
екен. Қамыс арасына бұқты. Жау озған соң інге кел- 
ді. Бір-аң қана күшін қалған, бұралып тұра алмай- 
ды, арт жағын баса алмайды. 

Ақ қасқыр тістеп Әкеліп қамысқа тықты. Екеуі 
қайтадан Қараадырға бет .қойды. Жарысып, кезек- 
кезек озысып отырып келіп, даладағы қойға тиді. 

Түн баласында құлын жеді, тай жеді. 

Тыным алмай. баяғы іздерімен, баяғы, елді қайта 
қанқаңсатты. Қамыс, ішінде жатып күшік өлді. Екеуі 
барып, көріп қайтты. Бұрынғыдан жаман құтырды. 

Ақ қасқыр ойнамайды, қыңсылай береді. Жесе 
де, семірмейді. Кей “уақытта жалғыз қаңғып кетеді. 
Көксерек артынан іздеп жүріп зорға табады. Кейде, 
Көксерек. қатты жүріп кеткенде, бұл, жүрмей, тұрып 
та қалады. Көксерек қайта айналып келеді. 

Кей уақыттар, бір-екі күндер, аш та қалысады. 

Бірақ, Қараадыр елі ені қасқырды ұмытқан жоқ. 
Әлде болса да (сол екеуін көре береді. Енді жер 
кепті. Жазғытұрымғы көкпенен көбең семірген, жел- 
қуық айғырлар қайта Мінілді. 

Бір күні зор қуғын болды, 

Үш үлкен жау-Қараадырдың ойында тобылғылы 
шұбардан шығарып алып, екі қасқырды сатырлатып, 
бастырмалатып қуып .берді. Екі айырыла қашты. Ақ 
қасқырдың желіні түгел қатқан жоқ еді. Бәрі бірдей 
соның соңына қарай үңілді. г 


Көнсерек еріксіз ойысып келіп, үшеуінің алдына 
әзі түсті. Екеуі қатар қашты. Беттері Қараадыр еді. 
Ерікке қоймай, жандай шауып, тауға жібермей қайы- 
рРып алды. Ақ қасқыр ойға қарай қашты. Көксерек 
ерегісіп, тауға қарай тартып еді. 

Мұны біреуі ғана қуып, екеуі ананың соңынан кет- 
ті. Ықтиярсыз айырылып кетті. Артында жерді дүрс- 
НҮрс басқан қатты тұяқтар мұны енді ақ қасқырға 
қоспады. Сонан соң, бұл адырға кіріп, бір-екі бел 
асқан соң, қуғыншыны адастырып, құтылып алды. 
Бірақ серігі жоқ. 

Сонымен қуғын күні, түні бойы ақ қасқырдың і: 
не түсіп жортып еді, бір төбенің ойына: келгенде із 
е, Иіс те бітті. Серігінің иісі жоқ, оның орнына ат, 
адам иісі мол білінеді. Ағып, ұйып қалған қан көр- 
Ді. Аз ғана иіскелеп, бір рет жалап та алып дәмін 
көрді. 

Түн бойы көп-көп ұлыды, таң атқанша энер тар- 
пып, шаң боратты, ыңырсыды, аунады. Ай астында 
әрлі-берлі сенделіп, көп аяңдап жүрді. Қасында кә- 
пеңкесі ғана жүр еді. 

Тағы да жалғыз жортуылға түсті. 


2 УІ Жет! 
< Жаз бойы жалғыз тіршілік етті. Ашы көлдің сол- 
түстік жағын йлаған бес-алты ауыл Көксеректен 
тағы да көресіні көрді. Күндіз келіп көл жағасында, 
қамыста жатады. 2 


6 


Түн баласында бір ауылдың шуын бір ауылдікіне 
қосып, бықбырт тигендей қылады. Жаздай жеген қо- 
зы, бұзауының. саны 50--60-қа жетті. 

Екі рет қуғын болды. Бірақ, екеуінде де көлге 
түсіп кетіп, судың Тап ортасына барып, дүңкиіп жа- 
тып алады. .Саяз сулы, айналасы борбастақ, батпақ- 
ты ашы көл бұған үлкен қорған болып алды. 

Әсіресе, жаңбырды, желді түндерде, ай қараңғы- 
да, ақ жауындарда Көксерек қатты құтырады. 

Түнгі ауылдың қорасына шапқан нүзетшінің айта- 
ғы, иттердің үріп тұрғаны -- барлығы. да бұған бөгет 
емес. Кей-кейде, ара түнде жарқ етіп, күрс беріп 
мылтық та атылады. Дауысынан ғана біраз сескенеді. 
Азғантай ұзап кетеді де, ел тыныштана бергенде 
қайта соқтығады. 


Жасынан бір күнде екі рет ас жеп ашқарақ бо- 
лып үйренген Көксерен ауылға жақындап келгенде 
көзі тұнып, есі шығып кетеді. 

Сондықтан, ауылға тақай бере-ақ ағызып ат қоя- 
Ды. Қораны өрт шыққандай, жер сілкінгендей дүр- 
ДҮр еткізіп келіп, қақ жарып шыққанда, аузына, кем 
болса, бір-екі батпан құйрық-ілінбей қалмайды. 

Бұп жазда да Көксерек қатты семіз болды. Әл- 
Неқашан түлеген тақыр жүн күзелген жылқының жа- 
пындай қайратты, қатты. Дене толуы, бойының 
биіктеуі, қайратының молаюы биылғы эқыл тіпті ерек- 
ше болды. 

Күздің ұзақ таңында, бір дауылды қара түнде, 


топ жылқыға ;араласып еді. Сонда қысырдың семіз, 


асау тайын бастырмалатып қуып жетіп, құйрығынан 
алып, табандап тұра қалғанда, тай тапжыла алмады. 
Аз тыртысып, тартысып тұрып қоя беріп қалғанда, 
тай екпінімен барып тоңқалаң аса түсті. Сонда ағы- 
зып келіп бас салып, алқымынан «гүр» етіп: қаба 
түскенде, тай көтеріп тұра алмай, Көксеректің ас- 
тында ажал талты. 3 

Қайтадан қарлы боранды қыс келді. Аязды; елсіз 
Ұзақ далаларда:аштық түндері басталды. 
. Ашумен жер тарпып, қар боратып, көп ұлыды. 
Бір мезгілде, ай астында -ағараң-ағараң еткен көп 
топты керді. : і 


Бұрылып, бір жаққа қарай жалтарғанша, тасырла- 
тып, қар боратып, қасына ағызып-ағызып келіп қа- 
лыпты, 

Бұлар тілдері салақтаған, ауыздары арандай 
ашылған, жүгіріп келе жатқанда бәрі тегіс ырс-ырс 
етеді. Иістері “Көксеректің мұрнын жарды. Қарсы 
аяңдады... Қалың топтың алдында зор кәрі шолақ 
мұның жанына арс етіп, желді қауып өтті. Көксерек 
те, тұмсығы ашуменен ыржиып, тістерін сақ-сақ ет- 
зді. Екеуі қайта беттесіп келгенде, біріне бірі үм- 
Май кұр ғана жанасылу-қор-цор етіп ырылдасып 
тұрды. 

Артынан жеткен көп ақ қаншықтар Көксеректі 
айнала иіскеледі. Бір үлкен ақ қасқыр келіп жағын 
жалады. Бұ да жалады. Бәрімен иіскелесіп алды. 
Үлкен көк шолақ қана иіскелеп жанасқан жоқ. Бәрі 
Не аунап-аунап, қарды қауып-қауып алысты. Көксе- 
рек Те соны істеді. 2 

Бұл қосылған топ жаңа ғана отардағы жылқыдан 
бір тайды жеп келе жатыр еді. 

Бірігіп алып, адырға қарай жарысып жөнелісті. 
Бұл топтың саны он шақты. Әзіргі басшысы -- көк 
шолақ. Қалғандары -- қаншық қасқырлар. Үш-төртеуі 
күшік, оның ішінде бір-екі арланы бар. Бірақ, олар 
көк шолақ пен Көксеректен қаймығады, көп ойнай- 
ны. Үлкендерімен ырылдасып, таласпайды. 

Көксеректі қаншық қасқырлар көп жағалайд 
Топ ішінде Көксеректен күйлі қасқыр жоң. Бойға, 
Денеге мұнымен көк шолақ қана таласады. Оның 
мойны Көнсеректен де жуанырақ. ЭЖЖалғыз-ақ, жота- 
сы ғана бүнікіне ұқсамайды. Мұндай дүңниген күдір 
емес, жазаңдау. Шабысқа артық болса да, алысқа 
Мынандай сенімді сияқты емес. 

Құтырынып шапқан мықты, қомағай топтың беті- 
не ештеңе қарсы тұра алмады. 

Боранды күні ығып иеле жатқан қойға араласып, 
бет-бетімен бөліп-бөліп әкетіп, талай қойды жара- 
Лап жеп қырып шықты. Көксерек қосылғаннан бергі 
алғашқы шабуыл осы еді. Тамақты емін-еркін ара- 
ласқандықтан, әрқайсысы жеке-жене таласпай, қағыс- 
пай жесіп алды. 


Қар қауып, аунап-аунап, тағы 5% 


бірігіп алып ілгері қарай салды. 
Арттарынан адам келіп ай 
алған. қойлардың талайы 
пып біткен, талайы жаралы. Әр 
жерде сирағы, бас жүні шаш 
лып қалған көп жемтіктер” көрі 
неді.. 

Топтанып келіп жылқыға да 
шапты. Бірақ, қоңын ойып алған, 
жағын сыдырып қалған жабағы, 
тай болмаса, ешбірін жығып алып 
емін-еркін жей алған жоқ. 

Көп жылқыны қуғын салып же- 
тізбеді. 

Бір күн, бір түн аштық болды. 
Далада, сары жотаның басында 
шуласып “ұлып-ұлып алып, күн 
батыс жаңта түтіні шығып қарауы- 
тып жатқан ауылға қарай тартып 
берді. 

Ел орынға отырар кезде, ауыл- 
ға қайтып. кепе жатқан екі-үш 
жылқыға келіп араласты. Жылқы- 
ның екеуі :қашып, ауылға жаңын- 
Бап қалды. да, біреуін Көнсерен 
омбы қарға қамап кеп, белгілі 
әдісімен жығып алды. Кішілеу құ- 
наншығар еді. 


» 


Бар қасқыр айнала тұра қалып, ашқарақ ауызды 
қойып-қойып жіберді. Әлдеқашан іші жарылған Ққұ- 
нанның буы аспанға шығады. Қан-жын басы-көзде- 
Рін жауып, жота жүндері үрпиіп, естері шығып асап 
жатыр. 

Көксерек бұрынғы дағдысымен жемтінтің кеуде- 
сіне тұмсығын тығып жіберіп, жұлып асап жатыр еді. 
Желкесінен «ыр» етіп, бір ауыз тістей түсті. Бұл 
орын көк шолақтың орны болушы еді. 

Жемтіктен басын суырып алып, көн шолақтың 
асылып тұрған аяғынан қатты тістеп алып, үстінен 
жұлып тастады. 

Екеуі де жемтіктен шығып, біраз гүр-гүр етісіп 
тұрып, қайтадан қызылға ұмтылысты, 

Тапаса-тармаса, жесіп алды. Соңғы: бір-ақ сан қал- 
ған уақытта, күшік қасқырлар “мен қаншықтардың 
ҡөбі шығып. кетіп, екі көк шолақ қана жемтікті жұл- 
Маласып қалды. 

Өзгелер бұлар жеп болғанша қарда аунап-аунап 
алды. Бірталайы төстерін қарға тәсеп, күтіп жатыр 
еді. 

Жем бітті. Тағы да адырға қарай тартты, топ 
алдында ені көк” шолақ қатар жортады. Біріне-бірі 
жол бермейді. Бірінің- алдына бірі түссе, тірсектері- 
нен тістеп, ырылдасып қалады. 

Азу Тісінің бірі сынған көк шолаң ызалы, долы, 
Гүрілдеп, сыздана береді. Екі күндей аш болысты. 

Жылқы бұрынғы жерінде жоқ. Боран болған, қа- 
лың қар жауып, іздер де басылып қалған. Елсіз бір 
жарды жағалап келе жатқанда, кеуегінен шығып 
қоян қашты. 

Жардың екі жағына қақ жарылып бәлініп алып, 
ұмтылып қуды. 

Аздан соң қоян жардан шығып, Кәнсерек жаққа 
қарай, далаға шыға, адырға беттей қашты. Бұл топ- 
тың алдында Көнсерен еді. Қоянға жақындап келеді. 

Бір кӨзде, төтеден ағындап, жене дара болып 
кепіп, көк шолақ ағызды. Қоянға жаңындап, қиы- 
сып келіп, Көксерентің алдына түсті. Артқы қасқыр- 
пар шұбап, алыста қалды. 


Адырға кірді. Бірнеше төбелерден өтті. Көксерек 
кейіндеп қалып еді. Бір ылдида көк шолақ қоянды 
жұмарлап жатыр екен, Көксерек кеп ауызды қой- 
ды. Екеуі жұлқысып тартысқанда, қоянның басы мен 
кеудесі көк шолақтың аузында кетті. Өзінде қалған- 
ды қапаш-ңұпаш асап, Көксерек қайта тап берді. 

Көк шолақ қоянның басын тастай беріп, арс етіп 
Көксеректі аяқтан ала түсті. Ойда қар борап, аяқ- 
тарының асты аткөпір болды. 

Шапшып келіп гүрілдеседі. Тістері бір-бі 
тыр-сатыр тиісіп, қарш-қарш шайнасады. Тікейіп шап- 
шыған бойда ұстасып тұрғанда, Көксерек басын бұ- 
рып жіберіп, көк шолақты құлақ-шекеден ала түсті. 
Жасынан ауыл иттерінен үйренген әдісі еді. Ауыз 
тиісімен жұлқып бұрап жібергенде, көк шолақ май- 
ысып барып астына топ ете түсті. 

ОМығысымМен үстінен басып тұрып, құлақ шекеден 
ауызды жылжытып келіп алқымға салды. Тамағынан 
қапсыра қысып буындырып алып, мойын сүйегін 
қырт-қырт шайнады. Көк шолақтың аузы арандай 
ашылып, тынысы құрып, тыпырлауға да шамасы кел- 
мей қалды. 

Сол үзқытта артқы қасқырлар топырлап келіп же- 
тіп, көк шолаққа ауыз салысты. Былбырап аққан қы- 
зыл қанның Иісі, аш қарындарға мас қылғандай бел- 
гі берген еді. Шаптан, қолтықтан, жалаңаш төстен 
Мықты өткір тістер жұлқып-жұлқып тартқанда, көк 
шолаңтың қаны жосылып ағып, ішінен бұрқырап бу 
Да шықты. 

Бұл арада бар ауыз түгелімен жабылып кетіп еді. 
Аз уақытта көк шолақтан будыраған жүн ғана қал- 
ды. 

Қалған топтың жапғыз, даусыз басшысы Көксерек 


еее 


болды. Іздеп жүріп, отардағы эхылқыны тауып алды. 
Тағы да атышулы тоғыз қасқыр деген даңқы шықты. 

Күндіз-түні жылқышы атаулыны күзеттен босан- 
дырмай, сонда да дамыл бермей, тай, құнанды жеп 
тұрды. 

Артынан ерген тобы аштық көрген жоқ. Бәрі де 
жонданып, құтырынып, мықты жүргіш болып алды. 
Шетінен Кенсеренше батыл. Сол не істесе, соны 
істейді. Ара-тұра жылқыны тастап, маңайдағы ауыл- 
Нарға да соғып кетеді. Тоғызы араласқан жерде сел 
қаптағандай, жау тигендей қылады. Ат, сиыр сияқты 
ірі қаралар бір-ақ жеммен таусылып, жоқ болып қа- 
патын болды. 

Бір уақыт керуен жолында да болды. Кешеден 
бері ас жемей ашыққан, аяздаған уақыт еді. Жалғыз 
атты шаналы жүргіншіні қамады. Айналасына қар 
боратады. Біресе жолына барып жатып алады. Жар- 
тысы артына, жартысы алдына түсіп, қашпай, жорт- 
пай, мезгіл сайын жақындап, аяқ салып отырады. 

Есі шыққан керуен аты жүре алмай қалған соң, 
айқай салып қашып еді. Атты топтарымен жығып 
салып, талқандап, өлтіріп, талап жесе бастады. Топ 
осыған араласып жатқанда, Көксерек Мұны тастай 
беріп, қасына бір-екі қаншықты ертіп алып, 
артынан қар. боратып, бұрқыратып салып еді. Жа- 
қындап қалғанда, кісі шошып жығылды. Бірақ, ал- 
Барынан айқайлап, сатырлап шапқан аттылар шығып 
қалып, айырып алды. 

Осыдан соң Көнсерек қатты долы, ызалы болып 
сызданып алды. Ырқына көнбеген күшіктерді, жү- 
ріске ере алмаған қартаң қаншықтарды кейде бас 
салып талап та тастайды. 


(Басы өткен санда. Соңы бар.) 


БАРАР НАРАААРАҒА АТА тата етді 


САБАҢ 


Әңгіме 


Бір күні ертеңгілікте мамам маған 10 сом 
ақша беріп, өзіміз тұратын көшенің бойын- 
дағы дүкенге шай әкелуге жұмсар ма. Ма- 
мам маған ақшаны беріп тұрып: 

-- Бес сомға шай ал да, қалғанын өз ке- 
регіңе жарат,- деді, 

Мен қуанып кеттім. 

Қөңілім көтерінкі, көше бойлап әлгі дү- 
кенге беталып жүріп келемін. 

Көңілім әрнәрсеге шабады. 5 сом! Оның 
үстіне, осындай бір күндері ебі келіп, қал- 
тамның терең түбіне түскен 4 сом ақшам 
тағы бар. Оны қоссам 9 сом ақша болады. 
Бұған не алу керек? Шынында, ол ақшаны 
қалам-қағазға жұмсаудың керегі не, қысқа 
да болса қарындаш бар. Оны енді” бір үш- 
тасам біраз уақыт жазуға жарайды. Ал, 
суретті жазу дәптеріне де салуға болады 
ғой. Бір-екі беті жазылған дәптерлердің 
“жаңа беттерін алып, бір дәптер жасаймын 
да, суретке арнаймын. Мен бұл 9 сомға 
пистолет аламын. Содан кейін Қанат, Жұ- 

маттармен күш сынасамын. Ой, мен ылғи 
олардың қарулы өктемдіктеріне қарсы 
тұра алмай, айтқандарына көніп, бағынып 
келдім. Енді мен де күтпеген жерден оларға 
шабуыл жасап, қарсы атыссам сонда таныр 
кім екенімді. 

Осы оймен дүкенге келгенімді өзім де сез- 
бей қалыппын. Дүкенде адам көп екен, Он 
шақты кісіден кейін менін де кезегім келіп, 
сатушыға 10 сом ақшамды ұсындым. Ол ме- 
нің ақшамды алды да, жәшік ішіндегі көп 
ақшаға қосып жіберді. Мен шайды қалтаға 
салып үлгіргенімше сатушы маған әлгі өзім 
берген 10 сом ақшамен бірге, тағы біраз 
қағаз ақшалар ұсынды. Мен ол ақшаны ал- 
дым. Бірақ, аларын алсам да, неге екені 
белгісіз, денем бірден дір ете қалды. Бетім 
дуылдап отқа қызып кеткендей болды. Мен 
енді не қыларымды білмей, бұрышқа барыл 
үнсіз тұрдым. Сатушы жаққа жасқанып қа- 
рай да алатын емеспін, көзім бұлдырап кет- 
ті. Сол жерде қанша уақыт тұрғаным бел- 


гісіз, бір кезде жан-жағыма жайлап қарап 
едім, маған төнген көздерді көре алмадым. 
Сәлден кейін жүрегімнің қатты соғуы бәсең- 
деп, денем сергігенп сияқты болды. Мен енді 
бойымды билеп, дүкеннен тез шығып кеттім. 

Бірақ, дүкенші Сара апай аяғымды бас- 
қан сайын көз алдыма өлестеп, тап қарсы 
алдымнан шығатындай, қасымнан кес-кестеп 
кетер емес. Оның дөңгелек, отты, үлкен қара 
көздері маған оқтай қадалып, сабырлы ке- 
Йіппен: 

-- Әй, Әмір! Маған неге қиянат істедің,- 
дегендей болды да тұрды. 

Үрейлі қорқыныштың әлегімен осылай ар- 
палысып, үйге келдім. Бірақ, үйде шыдап 
отыра алмадым. «Ұят, масқара! Неге қайтып 
бермедің ақшасын, қалай батылың барды 
Сара апайдың ақшасын алуға» -- деп тере- 
зеден біреу қарап тұрғандай болды. Үйге 
бір кіріп, бір шығамын. Менің бұл халімді 

үйдегілердің ешқайсысы сезбеген сияқты. 
Бірақ, өзімнен өзім сезіктеніп мазасыздана- 
мын. Әлгінде ғана жүрегімде лаулаған қуа- 
ныш оты лезде су сепкендей сөніп, зілдей 
көңілсіздік бойымды басып барады. Оқтын- 
оқтын терезеден тысқа қараймын. 

Ие, бүгін стадионда мектепаралық футбол 
ойыны болатын. Қанат, Жұматтармен сон- 
да кездесуім керек еді. Қазір олар стадион- 
да. Менше... Мен неге отырмын. Кеттім! Ор- 
нымнан ұшып тұрып, есікке беттей берге- 
німде: 

-- Тоқта! -- деген біреудің даусы естіл- 
гендей болды. 

Желкемнен күшті бір қол қатты басып 
кейін тартқандай орныма еріксіз қайта отыр- 
дым, 

Жалған елес жағамнан алып, мұқатқан- 
дай. 

Әлден уақыттан кейін тура біздің үйге ке- 
ле жатқан Сара апайды терезеден көргенім- 
де, қайда тығыларымды білмей, қатты сас- 
тым. «Мүмкін ол ақшаны маған әдейі сынау 
үшін берген болуы керек» -- деген ой келді 
басыма. Стол үстіндегі қолыма түскен бір 
кітапқа үнсіз үңіліп, төмен қарап отыра бер- 
дім. 

Сара апай үйге кірді де, мамаммен ұзақ 
сөйлесті. Оның әжімденген жұқа, сарғыш 
бетінен аздаған ренжудің белгісі байқала- 
ды. Мен ол кісіні аяп кеттім. Сөз арасында 
Сара апай: 

-- Аз да болса мемлекет ақшасы, әңгіме 
оның көп-аздығында -емес қой, бұған біздің 
кейбір адамдарымыз қалай түсінеді десеңіз- 
ші... Сатушы қателесіп, алушыға артық ақ- 


ша берді дейік, оны қайтып беру керек емес 
пе,- дейді. 

-- Әрине, қайтып беру керек, сауда қыз- 
меткерлерінің халық алдындағы үлкен жа- 
уапкершілігін түсінетін әрбір азамат солай 
істеу керек,- дейді оның сөзін қоштап ма- 
мам. 

-- Бермей кету әділетсіздік, ол - ұрының 
ісі,- деп түйді Сара апай өз ойын. 

Демек, онда мен де ұрымын ғой. Не деген 
жиренішті сөз еді. Құлағым шыңылдап, де- 
нем тағы да мұздап кетті, 

-- Жоң! Мен ұры емеспін,- деп айқайлап 
жібергенімді өзім де білмей қалдым. Көзім 
толы жас. Анамның алдында ауыр жаза 
күтіп, қалшиып тұрмын. Маған суық жүзбен 
үнсіз қарап алып: 

-- Бұндай істің алды-арты осы болсын. 
Бұл сенің өміріңе ұмытылмас сабақ,- деген 
мамамның сөзі жүрегімді тіліп-тіліп жібер- 
гендей болды. 

Менің аузыма сөз түскен жоқ. Бойымды 
суық алғандай қалшылдап, ақшаны қалтам- 
нан Әрең алдым да, стол үстіне қойдым. Мі- 
не, бұл уақиғаның болғанына бірнеше жыл 
өтті. Бірақ, со бір қылығым еске түскенде 
әлі де еріксіз қысыламын. 


Б, Мүлкібаев. 
Кентау қаласы. 


Джек Лондон 


Өзенге құлдилағандардың алдыңғы сылтып ке- 
ле жатқаны қорым тастың ортасында кілт сүрініп, 
еңсесін әрең ұстап қалды. Екеуі де әбден арып шар- 
шаған, жүздерінен де ұзақ тартқан тақсыреттердің 
сызы білінеді. Қайыспен шандып тастаған зіл ауыр 
бума иықтарын кере тартады. Әрқайсысының қолын- 
да мылтық. Екеуі де басын салбыратып көзін сүзген 
қалпында бұқшия басып келеді. 

-- Тығулы патрондарымыздың, тым құрығанда, 
қазір екеуі қолда болса да қандай жақсы еді,- деді 
бірі. 

Оның үні мәнерсіз, бей-берекет сылбыр шықты. Ол 
мұны парықсыз айта салды да, тасқа соғылып көбік 
шашқан бозғылт суға, енді ғана аяқ басқан оның 
жолдасы, оған түк те жауап қайтармады. 

Екіншісі де біріншісінің ізінше өзенге түсті. Су 
мұздай суық болса да, олар етіктерін шешпеді, су- 
дың суықтығы сондай, тіпті бақайларының жаны ке- 
тіп сіресіп қалды. Кейбір жерлерде су тізеден үйір- 
Генде, екеуі де қарманар тірек жоқ, табаны тайып 
құр теңселе өршеленумен болды. 

Екінші жолаушының аяғы малтатастан мұлт та- 
йып, жан даусы шыға еңсеріліп барып, әрең дегенде, 
ауырықсынған аяғын демеп қалды. Оның басы ай- 
налып кеткен болуы керек, нақ бір аспанға айбат 
шеккендей, бос қолын ербең еткізіп шалқақтап ба- 
рып тоқтады, Бойын билегеннен кейің ілгері аттады, 
бірақ тағы да кілт құлап кете жаздады. Бұдан соң 
ол тоқтады да, өзінің жүргінші жолдасына қарады: 
жолдасы бұрынғы қалпынша, тіпті артына қарамас- 
тан тартып барады. 

Ол тастай түйіле, ойға шомған жандай, тапжыл- 
мастан дырдай бір минут тұрып, сонан со! 

-- Билл, әй, Билл, менің тобығым тайып кетті!-- 
деп айқай салды. 

Билл сүттей бозғылт суды кешіп алыстай берді. 
Ол бір мәртебе де артына қараған жоқ. Екінші жо- 
лаушы оның артынан қараумен тұр. Ол бұрыңғысын- 
ша сазарғанымен, көзінен бейне бір оқ тиген бұғы- 
дай, үрей ұшқындайды. 

Билл бұл шақта қарсы жағаға шығып әрі ілбіген. 
Өзен ортасында тұрған жан қадаған көзін онан ау- 
дармайды. Оның еріні тынымсыз жыбыр-жыбыр ет- 
кен сайын қайратты жирен мүрт ербең қағады. Ол 
кезерген ернін тілінің ұшымен бір жалап қойды. 

-- Билл! -- деп айқайлады тағы да. 2 

Бұл-- пәлеге тап болған адамның аузынан шық- 
қан жандауыс. Бірақ, Билл оған мойын да бұрған 
жоқ. Ирелеңдеп сұлап жатқан жотаның құлаберісін 
қиялай, бір сүрініп, бір жығылып ебетейсіз өрлеп ба- 
ра жатқанын оның жолдасы ұзақ, телміре қарап 
тұр. Билл жотаның қырынан әрі асып жоқ болғанша 
көз айырмай ол қарады да тұрды. Сонан кейін ба- 
рып бері бұрылды да, Билл кеткеннен кейін, өзі жа- 

падан-жалғыз қалған әлемді айнала баяу көзімен 
шолып өтті. 

Жотаның үстіне басыр боп бөккен меңіреу түпсіз 
тұманның ту түпкірінен күннің шапақсыз қызылы 
талмаурап көрінеді. Өзінің бар салмағын сау аяғына 
салып, жолаушы қалтасынан сағатын алды. Сағат 
төрт боп қалған. Соңғы екі апта шамасында ол есеп- 
тен!де алғасқан. Июльдің аяқ немесе августың бас 
шені болғандықтан, бұл мезетте күннің көзі сол- 
түстік-батыс жақта болуға тиіс екенін ол білетін. 
Сонау түнерген жоталардың аржағында, бір жерлер- 
де Үлкен Аюлы көлі жатқан болуы керек және сол 
бағытта Қанада жазығын басып Поляр шеңберінің 
қырсықты жолы өтеді деген болжалмен, ол оңтүс- 
тікке көз жіберді. Ол ортасында тұрған өзен -- Қоп- 
пермайн өзенінің саласы еді, ал Қоппермайн өзенінің 
өзі де солтүстікке ағып, Тәж шығанағына, Солтүстік 
мұз мұхитына құятын. Оның өзі бұл жерде ғұмыры- 
на болып көрген емес, тек ол жерлерді бағызы бір 
кезде Гудзон Қомпаниясы шығанағы картасынан 
көргені бар-ды. 2; 

Ол енді өзі жападан-жалғыз қалған әлемді көз 
қырымен тағы да бір шолып өтті. Көрініс көзге сұр- 
қай. Жатаған жоталардың қырлары, жалаң ирелең- 
деп, көкжиекті кенерлейді. Орман да, бұта да, тұл- 


дыр да, ұшы-қиырсыз, қорқыт құлазыған даладан. 


өзге түк жоқ, міне, мұны көріп оның көзінен үрей 
ұшқындады. 

-- Билл!-- деп күбірлеп ол, тағы да,-- Билл!-- 
деп қайталады. 

Ұшы-қиырсыз қу даланың зіл қара күші, жым- 
жырт тыныштығы жанын жеп бара жатқан ол лай 
судың үстіне шөкесінен отыра кетті. Безгегі ұстаған- 
дай қалшылдап кеткенде, мылтығы шолп етіп суға. 
түсті. Бұл оның есін жинауына түрткі болды. Үрейді 
жеңіп, бойына жігер жинады да, қолын суға сұғып 
жіберіп мылтығын қармалап іздестірді, сонан. соң 
ауру аяғына салмақты аз түсіру үшін арқадағы бу- 
масын сол иығына таман жылжытты, сонан кейін ба- 
рып аяғын ауырықсына, ептеп, ақырын жағаға жүрді 

Ол кідірмей жүрді. Ауруды елеместен, тістене құ- 
шырланып қырынан Билл асып түскен жотаға асы- 
ға көтеріліп келеді, енді мұның өзі аяғын әрең сүйреп 
басқан ақсақ Биллден де бетер ебетейсіз, нұсқынсыз 
боп көрінді. Қырға шыққанда ол шағын өңірде ешкім- 
нің жоғын көрді. Хауіп оның декбірін тағы алды, бі- 
рақ ол оны тағы да серпіп тастап, арқадағы жүкті 
бұрынғыдан да әрірек, сол иыққа таман жылжытты 
да, ақсаңдай басып ылдилай жөнелді. Өңірдің орта 
шені дымқыл екен, суды бойына тартқан қалың мүк 
шылп-шылп етеді. Аттаған сайын су аяқ астынан 
сығылып шығады да, етік табаны малынған мүктен 
сырғанай сылпылдайды. Биллдің ізін қуа жүруге ты- 
рысқан жолаушы мүктің ортасында аралша шоқтан- 


ған тастардың үстімен шалшықтан-шалшыққа ауы- 
сып жатты. 

Жалғыз қалған ол жолдан жазған жоқ. Енді көп 
қалмағанын, сөйтіп жергілікті халықтың тілінде «Жі- 
ңішке Таяқ Елі» деп мезгелетін, жатаған да жіңіш- 
ке шыршалар мен май қарағайлар қоршаған ша- 
ғын Титчинничили көлінің маңытына келіп жетерін 
ол білген. Бұл көлге сай суы құятын болғандықтан 
оның суы да лай емес. Сайдың жағасына құрақ өсе- 
ді-- ол оның есінде жақсы сақталған -- бірақ, онда 
ағаш жоқ, сондықтан ол сайды жоғары өрлеп оты- 
рып нақ суайрыққа шекті бармақ. Суайрықтан 
батысқа қарай ағатын басқа сай басталады, ол со- 
нымен төмен ылдилап Диз өзеніне жетеді де, сол 
жерден үюлі тастың арасында төңкерулі қайықша- 
ның астында тығулы жатқан өзінің көмбесін таппақ. 

КҚөмбеде патрондар, қармақтар, қармақтың бау- 
лары және кішкене ау тығулы -- осының бәрі оған 
тамақ табу, үнем айыру үшін керек. Онда тағы аз- 
ғантай ғана ұн, кішкене төстік, бұршақ та бар. 

Билл оны сол жерде күтеді, сөйтіп бұл екеуі Диз 
өзенінің бойымен төмен түсіп Үлкен Аюлы көлге шей- 
ін барады да, онан қайықпен ар жаққа шығып, оң- 
түстікке не тура солтүстікке -- сонау Маккензи өзе- 
ніне жеткен шекті кете береді. Оңтүстікке, иә тура 
оңтүстікке тартады, ал қыс болса, бұларды өкшелей 
қуады да отырады, ол ағып жатқан өзендердің бетін 
де көкше мүзбен жаппақ, күндер де суыта бермек, 
сбидықтан оңтүстікке, аспандаған жуан ағаштар 
өсетін, азық дегеннің көл-көсір Гудзон шығанағын- 
дағы шонжарлар күзегі сияқты, бір жерге жету ке- 
пек. 


Жолаушының сүйретіле ілгері басқандағы ойлай- 
тыны, Міне, осы. Бірақ, жүру оған қаншама қиын 
болғанымен, Билл өзін айдалаға қалдырып кетпеді 
деп, және, әлбетте, Билл көмбеде күтеді дел оның 
өзін-өзі сендіруі мұнан да бетер қиын еді. Ол осы- 
лай -ойлауға тиіс, әйтпегенде, онан әрі азаптануда 
ешқандай мән жоқ, болмағанда жер құшып тегі өлу 
ғана қалды. Сонымен күннің көмескі қызыл шарасы 
солтүстік-батысқа баяулап барып шөккенше, ол қы- 
лышын сүйреп келе жатқан қыстан қашып оңтүстік- 
ке барар сапарында Билл екеуінің жүрер жолын- 
дағы әрбір адымын; бір емес, бірнеше рет есептеп те 
Үлгірді. Ол өзінің көмбедегі азықтарының запасын 


және Гудзон Қомпаниясы шығанағының складын- 
дағы азықтар запасын да ойша, әлденеше мәртебе 
есептеп шықты. Оның түк татпағанына екі күн бо- 
лып қалды, онан бұрын да жарып ештеңе ішпеген 
ол. Кезі келгенде ғана әзер бүгіліп, батпақтағы сү- 
реңсіз жиделерді үзіп аузына салады, оны шайнап- 
шайнап барып жұтады. Бұл жиделер-- кілкілдеген 
су, ауызда тез ериді, сонда тілде қалары -- олардың 
ашы, қатты шопақтары ғана. Бұлардың үнем болма- 
сын ол әбден біледі, сонда да мылжалап шайнай бе- 
реді, шайнай береді, өйткені ауыздағы көрмек дәм 
Үмітті жирентер емес. 

Сағат тоғызда ол үлкен бақайын тасқа соғып жа- 
рақаттап, әлсіздіктен, арығандықтан теңселе барып 
жалп етті. Ол тырп етпестен жамбастап бір қыдыру 
ұзақ жатты, сонан соң шандулы қайыстарынан 6о- 
салып әрең көтерілді де отырды. Әлі ымырт жабыла 
қоймаған, кешкі бұлдыр жарықта тастардың арала- 
рынан тырмалап жүріп бірнеше қасым құрғақ мүк 
жинады. Мүкке етегі толғаннан кейін оны әкеліп от 
жақты, от түтіні будақтай маздап жанған соң, оның 
үстіне су толтырып котелогін қойды. 5 

Ол арқалап келе жатқан бума жүгін шешті де, 
бәрінен бұрын қанша сіріңкесі барын есептеді. Сі- 
ріңкенің алпыс жеті шиі бар екен. Қателеспеу үшін, 
ол мұны үш мәртебе қайталап санап шықты. Ол оны 
Үшке бөліп, әр бөлікті пергамент қағазына орады, 
бір ораған бөлігін бос қалтасына салды, екінші бөлі- 
тін тозған бөркінің астарына, ал үшінші бөлігін қой- 
нына салды. Осының бәрін істеп болғаннан кейін, 
кенет оның бойы мұздап кетті: үш бөлік орауды да 
ашып, қайтадан санап шықты. Ши бұрынғысынша 
алпыс жеті. 

Су етігін отқа кептіріп алды. Етіктің борша-бор- 
шасы шығыпты, одеялдан тігілген шұлық шұрық- 
тесік болып аяғының қанын шығара қажаған. То- 
бығы қатты ауырады, сол себепті, ол тобығына қа- 
рап отыр: ол нақ тізесіндей жұп-жуан күп боп 
ісіп кеткен, Ол бір одеялды ұзынынан жыртыл, 
ұзын бөлегімен тобығын мықтап таңды, қалған бө- 
легін бірнеше жырым-жырым шұлғау ғып, етік 
шұлық орнына аяғын сымдап орап тастады. Осыдан 
соң қайнатқан суын ішіп, сағатын бұрады да, 
одеялды жамылып жатып қалды. 

Ол тұяқ серіппестен қатып ұйықтады. Түн ортасы- 
на шекті булт торлап қарауытқан еді, бірақ ол ұзақ- 
қа бармады. Қүн солтүстік-шығыстан шықты, дәлірек 
айтқанда, сол жақтан бозара бастады, өйткені күн- 
Нің көзін қорғасын сұр бұлт торлаған-ды.. 

Ол шалқасынан жатқан күйінде, сағат алтыда 
оянды. Сұр аспанды көріп, аш екенін сезді. Бір жам- 
бастап, шынтағына сүйеніп еңсесін көтерді де, қатты 
пысқырынып қалған дыбысқа елең етті. Сонда көзіне 
одырая таңырқап қарап тұрған дәу бұғы түсті. Бұғы 
онан, ең әрі дегенде, елу қадамдай жерде тұрды, мі- 
не мұнан оның мұрнына табада шыжылдап жатқан 
бұғы қуырдағының нісі келді. Ол еріксіз шап беріп 
оқталмаған мылтықпен көздеді де, серіппені тартып 
қалды. Бұғы да жалт беріп тұяғымен тасты тасыр- 
лата зытып берді. й 

Былш еткізіп бір сыбап, мылтықты лақтырып жі: 
берді де ,ыңырана тұруға тырысты. Ол бірден ұшып 
тұра алмай, әрең дегенде созаландап барып көтеріл- 
ді. Оның буыны сіресіп қалған сияқты, әр бүккен 
сайын немесе жазған сайын құлында құлыны шыға- 
Ды. Оған ақырында, әрең деп орнынан тұрғаннан 
кейін де, адам сияқты бойын түзеп тік түру үшін 
бүтіндей бір минут уақыт керек болды. 

Ол бір төбешікке көтеріліп, маңайға айнала көз 
жіберді. Айналада не бір ағаш, не бір бұта көрін- 
бейді, тек ұшы-қиырсыз сұр мүктен, олардың ішінен 
оқта-текте көзге шалынатын сұр тастардан, сұрқай 

нін зеңіп, ол ұқпай да қойды. Жидектер сыздар сұқ- 
сұр. Күннің не шашыраған «сәулесі, не сызат берген 
көзі болсайшы! Оның солтүстік қайсы жақта екені 
жадынан шығып қалған, және кеше қайсы жақтан 
келгенін де ұмытыпты. Бірақ, ол жолдан жазған 
жоқ. Мұны ол біледі. Жуырда Жіңішке Таяқ Елі- 
не барып жетеді. Ол оның осы мына сол жақ тұсын- 
да, мүмкін әнеу бір керттеш жонның сыртында бо- 
лар, әйтеуір, мұнан қашықта емес екенін біледі, 

Ол өзінің жүгін жолға лайықтап буу үшін қайтып 
оралды, сіріңке салған үш бөлік бумасы бүтін бе 
екен деп тексерді, бірақ олардың әрқайсысын жеке- 
леп санаған жоқ. Алайда ол сықап толтырылған 
бұғы терісі қалтаға түйткілсіп едәуір тұрды. Қалта 
онша үлкен емес, алақанға да сиып кетерліктей бол- 
ғанымен, салмағы -- он бес қадақ. Мұның өзі бар- 
лық қалған жүктің салмағына бара-бар -- міне оның 
қышығына тиіп тұрған осы бір нәрсе. Ақыры, ол қал- 
таны бір жағына қойды да жүгін орай бастады. Со- 
нан соң қалтаға шұқшия, өзіне жұлқып алды да, 
нақ бір қу дала қолындағы алтынын тартып алғалы 
тұрғандай айналаға үрейлене жалтақ-жалтақ қара- 
ды. Сөйтіп, көтеріліп, аяғын демей, ілгері жөнелген- 
де, қалта арқасындағы жүктің ішінде жатты. 

Ол солға ойысты да, анда-санда бір тоқтап, иіліп 
батпақтан жидек жұлып кете барды. Қүп іскен аяқ 
сіресіп түк сезуден қалды, енді қатты ақсай баста- 
ды, бірақ, қуырыла жалаңдаған іштің ауруына қара- 
ғанда бұл ауру түкке тұрмайды. Аштық жалап 
шыдатпай барады. Жанын жеген ауру оны азаптай 
берді, азаптай берді, ақыры Жіңішке Таяқ Еліне 
барып жету үшін, қай жаққа қарай жүру керек еке- 
Нін зеңіп, ол ұқпай да қойды. Жидектер сыздап сұқ- 
қылаған ауруды басар емес, қайта тіл мен таңдайды 
дуылдата түседі. 

Бір шағын шалшыққа жуықтағанда томарлар мен 
тастардың араларынан, қанаттарын сабалай, кр-кр-кр 
деп қиқулай ақ шілдер оған қарсы көтерілді. Бұлар- 
ға ол тас атып еді, тимей кетті. Сонан кейін жүгін 
жерге қойып, торғай аңдыған мысықша, шілдерге 
бұқпантайлап жақындай бастады. Тастың үшкір бұ- 
рыштары штанын пәрелеп барады, тізелері айғыз- 
Айғыз, қып-қызыл шақа, бірақ ол оның ауырғанын 
сезбейді, аштық ауруды тыңдатпайды. Ол шылқыл- 
даған мүктің бетімен еңбектеп келеді, киімі малынып 
еу боп дене мұздады, бірақ бұл ештеңені сезбейді, 
себебі аштық оның ішін жалап қуырып барады. Ал, 
ақ шілдер оның ол жағынан да, бұл жағынан да пыр 
етіп ұша жөнелді, сөйтіп ақырында, олардың «кр>, 
«крі» оған өзін мазақ еткен сияқты көрінді, сонан 
соң ол шілдерді келістіріп бір сыбады да, өз дегенін 
өздеріне қайталап мазақтай бастады. Бір жолы ол 
шілдің бірін басып та кете жаздады, шіл ұйықтап 
жатқанға ұқсайды. Ол оны өзінің тас арасындағы 
жасырын ұясынан пыр етіп кеп тура бетіне соғыл- 
ғанша керген жоқ. Шіл қаншама тез пыр еткепімен, 
ол оны сонша суыт қармап үлгерді, бірақ не пайда, 
қатты қысқан уыста тек құйрықтың үш тал қауыр- 
сыны-ақ қалды. Қөз алдынан аулақтап бара жат- 
қан шілге қарап тұрып, тап бір өзін қан-қақсатып 
кеткендей-ақ, мейлінше жек көріп қалды. Сонан 
кейін ол өзінің жүгіне қайтып келіп, оны арқасына 
бір-ақ ұрды. - 

Шаршы түс кезінде ол құстары көбірек бір шал- 
шыққа барып жетті. Нақ бір оны мазақтағандай бір 
топ--жиырма қаралы бұғы қақ жанынан -- мылтық- 
пен атып аларлық жерден өтті. Оның делгбесі қозып, 
қуып бергісі келді, онда бұғыларды қуып жетемін 
деген емеску болды. Тұра жүгірген оған аузында 
қапсыра тістеген шілі бар, қара қылшық түлкі, қар- 
сы ұшырасты. Ол бұған ақырып жіберді. Қатты 
ақырғаны сонша, түлкі қорыққанынан оршып кеп 

түсті, бірақ ол сонда да аузындағы олжасын тастап 
жібермеді. Б лт 

Кешке қарай ол суы әкпен бозғылданған, жаға- 
сында селдір қамысы бар сайды жағалап келе жат- 
ты. Қамыстың түбіне тақап қас қолымен қатты жул- 
қып қалғанда, жуандығы көршегедей, пиязға ұқсас 
бірдеңе суырылып шыға келді. Пияз тәрізді тамыр 
жұмсақ боп шықты да, күрт-күрт шайнаған сайын 
тәбеті тарта бастады. Бірақ борық тамыр жиде си- 
яқты. Құр су боп қорек болмады. Ол арқасындағы 
жүгін тастай беріп, төрт аяқтап, нағыз күйіс қай- 
ыратын айуандарша, шырт-шырт, сылп-сылп еткізіп 
тамырды соғып жүр. 

Ол әбден шаршады, жерге жата қалып ұйықта- 
ғысы да келеді, бірақ Жіңішке Таяқ Еліне жету ті- 
легі, оның үстіне, ішті әлеп-жалаған аштық онай бе- 
тер тыныштық бермейді. Ол шалшықтан “көлбақа 
іздейді, соншалық қиырдағы солтүстікте бақа да, 
құрт та болмасын біле тұра, құрт таппақ боп қо- 
лымен жерді қазғылайды. 

Ол әр шұқанаққа тіміскілей үңіліп жүр, міне, 
ақырында ымырт жабыла сондай шұқанақтың бірі- 
нен бір күлшабақ көріп қалды. Ол оң қолын жалма- 
жан суға иығына шейін сұғып та жіберді, бірақ ба- 
лық жылп етіп жоқ болды. Онан соң екі қолымен 
бірдей қармай бастады да, барлық лайды аралас- 
тырып жіберді. Сасқалақтап шалқаяды да, бойын 
билей алмай шұғыл еңкейіп қалғанда, алдындағы 
шалшыққа күмп беріп, белуарына шейін су болды. 
Оның суды қойыртпақтап лайлағаны сонша, тіпті ба- 
лықты көруге де болмай қалды, сондықтан оның лай 
тұнғанша күтіп отыруына тура келді. 

Ол тағы да қармай бастады да, су әбден лайла- 
ныл кеткенше іздеуін тоқтатпады. Судың тұнуын кү- 
туге енді оның төзімі жетпеді. Буыншақтан қаңыл- 
тыр шелекшені шешіп ала сап, суды сонымен апыл- 
құпыл төге бастады. Әуелі ол суды құшырлана тө- 
тіп үсті-басын малшынтты. Ал, су жақынға төгіліп, 
шұқырға кері құйылумен болды. Сонан соң ол, жү- 
регі аттай тулап, қолы қатты дірілдесе де, сабыр 
сақтауға тырысып, суды абайлап төгетін болды. 
Жарты сағаттан кейін шұқырда жөнді су да қалған 
жоқ. Оның түбіндегі аз қалдық шелекке де ілікпей- 
ді. Балық та зым-зия жоқ. Ол тастардың арасынан 
бір саңылаулар көріп қалды, балық осы саңылаулар 
арқылы көрші шұқырға зытып берген. Бұл шұқанақ 
үлкен, оның суын бір тәулік бойы да төгіп тауысар 
емес. Егер ол осы саңылауды ертерек көрген болса, 
онда оны таспен түу бастан бекітіп тастар еді де, 
балық оған бұйырар еді. 

Зығырданы қайнаған ол су жерге былш етіп оты- 
ра кетті де, өкіріп қоя берді. Әуелі оның булығып 
даусы ақырын шықса, бара-бара өзін айнала қор- 
шаған меңіреу даланы жаңғырта күңірене сұңқыл- 
дады, сөйтіп, көзінің жасы таусылса да өксігін ба- 
са алмай, ұзақ еңіреумен отырды. 

(Ол от тұтатты да, қайнаған су ішіп бойын жы- 
пытты. Сонан соң, өткен түндегіше, тастақ дөңеске 
түнеп шығуға жайласты. Ұйықтар алдында сіріңкеле- 
рінің суланбағанын тексеріп сағатын бұрады. Одеял- 
дар -- дым, қолға суық тиді. Аяғы оттай күйіп, жа- 
нып барады. Сонда оның сезінері -- аштық, сол се- 
бепті оның түсіне түнде той, кел, кел деп тұрған ас- 
тар, неше алуан асқа толы столдар кірді. 


Ол--ауру, қалтырап тоңып оянды. Күн көріп- 
бейді. Жердің де, аспанның да сұрқай түсі түнере 
буалдырлана түскен. Ысқаяқ жел тұрып, алғашқы 
қар жотаны ағартып тастаған. Ол от жағып су қай- 
натқанша ауа қоюланып түнере түскенге ұқсады. 
Бұл -- жапалақ-жапалақ жауған ыбылыс қар еді. Ол 
жерге жете бере еріп жатты, сонда да жапалақ қар 


жердің бетін бүркеуін үдете берді, үдете берді, сөйтіп 
ақыр аяғында, бар жинаулы- мүгі су болып, оты 
сөнді де қалды. 

Бұл оның жүгін тағы да арқасына салып, беті ау- 
ған жаққа ілгері тартуына қағылған дабыл болды. 
Ол енді Жіңішке Таяқ Елі туралы да, Билл туралы 
да, Диз өзенінің бойындағы көмбе туралы да ойла- 
ған жоқ. Оның көкейін тесетін тек тамақ қана! Оның 
аштықтан есі ауыса бастады. Оған қалай жүрсе де 
бәрі бір, әйтеуір, жүрер жері тегіс болса жарады. 
Ыбылыс ақша қардың астынан ол қолымен барлап 
жидек іздейді, қамыстың тамырын суырып алып жей- 
ді. Мұның бәрі дәмсіз, қорек болмайды. Оған бұдан 
арі ауызға дәмі қышқыл бір шөп кездесті, ол та! 
қанынша мұны да жеп қойды, бірақ бұл тым аз еді, 
өйткені ол шөп жерге жабыса біткен, сондықтан оны 
қаптың астынан тауып алу оңай емес. 

Бұл түні онын жағар отыны да, ыстық суы да 
болмады, міне сондықтан ол одеялын жамылды да 
аштықтың қайғысымен ұйқыға кетті. Жауған қар 
суық қара жаңбырға айналды. Бетіне суық жаңбыр 
сабалаған ол тітіркене оянып кетті. Қүн көзі жоқ, 


түнерген сұрғылт күндіз басталды. Жаңбыр тақта- 
ды.Енді жолаушының аштығының да әлеп-жалауы 
бәсеңдегендей сияқты. Іштің біржосын бұрап ауы- 
руы ғана қалды, бірақ ол оның жанына онша қатты 
“бата қойған жоқ. Оның ойы қайта сергіді де, тағы 
Жіңішке Таяқ Елі, өзінің Диз өзені, көмбесі ту- 
ралы ойға кетті. 

Ол бір одеялдың қалдығын борша-борша жыр- 
тып, қаны шығып қажалған аяғын орады, сонан кейін 
тобығы тайған ауру аяғын таңды, сейтті де күндізгі 
жорыққа дайындалды. Жүкті көтеруге келгенде, ол 
бүғы терісінен жасалған қалтаға қарап ұзақ тұрды, 
ақыры не керек оны да қысып алды. Жаңбыр қар- 
ды ерітіп, т>к қыр бастарында ғана ақ көрпе қалды. 
Жалт етіп күн де бір жақтан сығалады, мұнан кейін, 
жолдан жазғанын білсе де, жолаушының дүниенің 
төрт қыбыласын анықтауына мүмкіндік болды. Тә- 
різі, ол соңғы күндері зеңіп адасумен жүріп, солға 
көп ойысып кеткенге ұқсайды. Тура жолға түсу үшін 
енді оңға шұғыл бұрылды. 

Ішті жалаған аштық тынышталды, бірақ ол өзі- 
нің әлі құрығанын сезінеді. Оған әлсін-әлсін тоқтап 
демалуға, батпақтан жидек теруге, қамыстың тамы- 
рын-жұлуға тура келді. Оның тілі ісіп, құрғап кетті 
Де,нақ жүн шайнағандай, аузы ап-ашы шуаш татып 
кетті. Ал, көбінесе, оның дымын құртқан жүрегі. 
Бірнеше минут жүрісімен-ақ ол аттай тулайтын бол- 
Ды,сонан кейін өрекпи бұлқынып азаптата ауызға 
тығылып, тынысын тарылтатын, басын айналдырып, 
Тіпті көзін қарауытып құлатуға шейін аларатын бол- 
ды. 


Сәске түс кезінде ол үлкен шалшықтан екі күл- 
шабақ көрді. Оның суын шелекпен төгіп тастау мүм- 
кін емес-ті, ол енді сабыр тоқтатып бұларды қаңыл- 
тыр шелекпен ұстауға қуланды: Бұлардың ұзындығы 
шынашақтай ғана, жегісі де онша келіп, тұрған жоқ. 
Іштің ашығып ауруы да барған сайын бәсеңдеп, 
мызғыған сияқты сезіледі. Ол ұстаған күлшабақты 
шикі күйінде, құшырлана, әбден мылжалап жағы 
галғанша шайнап жұтты, Оның тобеті тартып тұр- 
ған жоқ, бірақ тірі қалу үшін осылай істеу керегі 
есінде. 

Қешқұрым ол тағы үш күлшабақ үстады,ол мұ- 
ның екеуін жеп, үшіншісін ертең ертеңгілік үнемге 
қалдырды. Күннің кезі сирек ұшырасқан мүктерді 
кептіре бастады да, ол от жағып, су қайнатып ішіп 
бойып жылтты. Бұл күні ол он милден артық жол 
жүре алмады, ал келесі күні, тек жүрегі тыныштал- 
ған кездерде ғана қозғалып, онда да бес милден ар- 
тық жүрген жоқ. Бірақ әйтеуір, енді оның қарны бұ- 
рап мазалауды қойды, бір жола ұйқыға кеткенге 
ұқсайды. Бұл отырған жері оған енді битаныс, 
бұғылар жиі ұшырасады, қасқырлар да сондай. 
Олардың шулап ұлығаны оның құлағына, көбінесе, 
құлазыған алыс жазықтан келетін. Бірақ, бір мәр- 
тебе ол бұқпантайлап, өзінің жолын кесіп өтіп бара 
жатқан үш! бөріні көріп қалды. 

Тағы бір түн өткеннен кейін, ертемен есін жиған 
ол, тері қалтаны байлап тастаған қайысты шешті. 
Сол-ақ екен, қалтадан сап-сары самородтар мен сары 
алтын бұршақтар ақтарылып түсті. Алтынды ол екі- 
ге бөлді, бірінші бөлегін алыстан кезге түсетін жақ- 
бар тастың ішіне одеялға орап тықты, ал екінші 
бөлегін қалтаға қайта салды. Ол өзінің ақырғы 
одеялын да жыртып-жыртып орау қылды. Бірақ, ол 
мылтығын әлі қалдырған жоқ, өйткені Диз өзенін- 
дегі көмбеде оқтар бар-ды. ? 

Қүн тұман боп басталды. Бұл күні оның ішінен 
аштық қайта жалаңдады. Жолаушының “әлі әбден 
құрыған, сонан ба, басы қатты айналып ауық-ауы! 
көзі қарауытады да, түк кере алмай дағдарып тұ 
рып қалады. Енді ол басалдырмай сүріне құлай бе- 
ретін болды, сөйтіп келе жатып, бір мезетте ол, тұра 
шілдің ұясына құлап түсті. Онда жұмыртқаны жа- 
рып шыққанына әлі бір күн өтпеген, төрт қызылша- 
қа жатыр екен, әрқайсысы бір-бір-ақ қылғырлық, 
міне осыларды ол оба аузына тірідей тығып-тығып 
жіберді. Шақалардың шеміршектері оның тісінде 
жұмыртқаның қабығынша, пышыр-пышыр етеді. Ана 
шіл безек қағып оны шыр айналады, Ол оны мыл- 
тығының дүмімен соғып қалды. Бірақ, шіл жалт бұ- 
рылып құтылып кетті. Мұнан соң шырылдап кетпей 
жүрген бейбақ құсты ол таспен атқылап қанатын 
сындырды. Қанаты сынып далбақтаған шіл аулақ- 
тай жөнелді, бірақ ол сонда да онан қалмай қойды. 

Тірідей жеген қызылшақа балапандар тек там- 
сандырып оның аш аранын аша түсті. Қиралаңдап 
ауру аяғын сүйрете басқан ол біресе шілге тас лақ- 
тырады, біресе аузын басып айқайлайды, немесе 
жалп ете түскен орнынан сүйретіле көтеріліп үнсіз, 
түнеріп ілгері басады, сейтіп келе жатып басы айна- 
лып құлап кету хаупінен сақтанып, қарауытқан кө- 
зін қайта-қайта уқалайды. 

Шілді қуу оны ілалшық ойпатқа әкеп түсірді де, 
ол мұндағы су мүктің үстінен адамның ізін көрді. Із 
онікі емес, оны ол көріп тұр. Биллдің ізі болуға тиіс, 
Бірақ бұған оның тоқтауға мұршасы жоқ, өйткені 
ақ шіл онан аулақтап барады. Әуелі ол соны ұстап 
алмақ, ал сонан кейін барып ізді анықтауға келеді. 
т. Ол шілді шаршатты, бірақ өзінің де әлі қүрып 

ітті. 


(Жалғасы бар.) 


ЖАСАҚЫНДАРЖШЫРЫ 


ТЕМІР ТОРҒА 
ҚОРШАЛМАПТЫ 


Тістері оның ақсиды, 
Құлағы оның қақшиды, 
Көріп едім мен жазда 
Зоопарктен қасқырды. 
Қарады қасқыр маған да, 
Қарайды барлық адамға. 
Қорыққан жоқпын мен одан, 
Қорыққан жоқ мамам да. 
Ақ тиін, жираф, жылқыны, 
Түйені, қызыл түлкіні 
Қызыға көрдім ағайдың 
Кітабынан бір күні. 


Әр суретке қарап қап, 
Отыр ем көріп парақтап 
Шыға келді бір беттен 
Қасқыр тілі салақтап. 
Ешкім де жоқ қасымда 
Қарауға қорқам қасқырға. 
Құтылып кеттім мен одан, 
Кітапты жауып қаштым да. 
Қорыққаным соншалық 
Тұрмын үнсіз томсарып. 
Қойылмапты бұл қасқыр, 
Темір торға қоршалып. 


ҚУАНЫП ЖҮР ҚОЗЫ 


Көктеп тал, көк өсті, 
Күлімдеп күн көзі. 
Мекен ғып өрісті 


14 


БӨБЕКТЕРҮШІН 


Қуанып жүр қозы. 
Балғын шөп балауса 
Барлық қыр, барлық ой. 
Қозының көк майса - 
Шоколад, наны ғой! 


БАРАМЫН БІРГЕ 
ММААМАММЕН! 


Алыс жақта тұратын 
Хат келді бүгін ағайдан. 
Жазыпты ағай бұ хатын, 
Москва, Қызыл алаңнан. 
-- Жүрсіз бе, әже, қуатты? -- 
Дегені бізді қуантты... 
-- Өскен соң қайда 

оқисың! -- 
Деп, ағай менен сұрапты, 
-- Бір жүру үшін ағаммен, 
Москваға барам мен! 
Бармаймын жалғыз, бірақ 

Мен... 

Барамын бірге мамаммен! 


Қ. Мүсірепов. 


МАЗАЛАМА МАМАМДЫ 


Келші бері, жылауық, 
Көтерейін бірауық. 
Дайындасын тағамды, 
Мазалама мамамды. 


ӘӘләу-лә-ләй, әләу-ләй, 

Дайын болды палау, шай. 

Тыңдасайшы сөзімді. 

Әуп етейін өзіңді. 

Папам қазір келеді, 

Конфет әкеп береді. 

ӘӘләу-лә-лім, әләу-лім, 

Папам ба екен, анау кім?!.. 
С. Баймаханов. 


Қызылорда облысы. 


ҚАҢБАҚ 


Қорқып қаңбақ дауылдан 
Келді қашып ауылға. 
Жүгірдік біз қуалап, 
Қашты ол, бейне дуадақ. 
Жатпаймын деп жапанда, 
Түсті барып апанға. 


ТЕНТЕК ТЕКЕ 


Құдықтан, тереңнен 
Шелекпен су алып, 
Шөлдеген текені 
Кәріп ем суарып. 


Қасыма жақындап 
Тақады мүйізін. 

Бақаша бақылдап, 
Мақтады бір өзін. 


Жақсы ма текенің 
Үйренген үлгісі. 
Су берген баланы 
Келеді сүзгісі. 
М. Құрманалин. 


Ақтөбе облысы. 


БІЛІМ 


ӘҢГІМЕ 


«Жолдасбек мектепке барады»-- деп, 
Аймахан қарадай қуанышты. Оның түсінігін- 
де мектеп деген--үлкен үй, онда толып 
жатқан папалар мен мамалар бар. Олар 
Жолдасбекке нешетүрлі суреті бар қызық 
кітап беруі керек. Мүмкін, велосипед беріп 
қалар, кім біледі. 5 

Осындай тәтті ойлар Аймаханның тыны- 
шын алғалы әлдеқашан, Жолдасбек мектеп- 
ке баратын бірінші сентябрьді асыға күту- 
мен жүр. 


Жолдасбектің тұңғыш рет мектепке бару- 
ына үй іші де дайындықсыз отырған жоқ. 
Мамасы көптен бері киім ті- 


-- Иә,-- деді ол,- Мен нан тауып бел- 
меймін. 

-- Енді Не тауып бересің? 

-- Мен конфет тауып белемін... 

Аймаханның бұл сөзіне қос ана мәз-мәй- 
рәм болып қалды. 

Аймаханның өз жұмбағы өзінде. «Білім 
деген не зат?» Көз алдына не бір-асыл зат- 
тарды, нешетүрлі ойыншықты мың құбыл- 
тып келтірсе де, мамасы қызыға айтатын бі- 
лімге олардың бірі де ұқсас емес. Әрі ой- 
лап, бері ойлап, ұйықтап та кете жаздаған 
Аймахан ағасын сабырсыздана күтті. Ол әке- 
летін білімді қолына ұстап көргенше асық. 

Бірақ, Жолдасбек құр қол келді. Әкелген 

не велосипеді, не сурет кі- 


гіп, кітап дайындап әбігер, АДАЛАААААААЛ ААА Тел табы жоң. Сірә, білім де 


Әжесі де қалысар емес. 
Мектептің оқытатыны, әй- 
теуір, кітап қой деген оймен, 
Жолдасбектің сумкасына 
әліппемен қосып, Пушкиннің 
де бір томын салғызды. 


емес, өзі сияқтанып, қуа- 
нышты жүр. 


ТЕНТЕК 


Шығып еді қорадан бала мысық, 
Батырсынып тап берді ала күшін. 
Мектепке баратын немересі «Не жетпейді сендерге, тентектерім», 
Шеп жүр Асан оларға ара түсіп, 


бермеген-ау өзіне. Ешнәрсе 
көзіне ілінбейді. 

Жолдасбек інісінің не күт- 
кенін білген жоқ. Мектепте 
көрген-білгенін әбден шар- 
шағанша әңгімелеп болды 
Да, столға отырып, кітапта- 
рын ақтара бастады. 

-- Аға, әкелген білімің 


Міне, бірінші сентябрь де 
жетті. 

-- Алдыңнан 
қарғашым! -- деді әжесі, 
мұнтаздай болып киінген 
Жолдасбектң маңдайынан 
иіскеп. Мамасы бетінен 
сүйді. 


оңғарсын, 


Барар жолда Асан өз Мектебіне, 
Жолдасының ұртынан шертпеді ме. 
Жұла қашып басынан тақиясын, 
Қой десе де қоймастан теппеді ме! 


Шалып бірін аяқтан жықпады ма, 
Бұл ісі оның әдепті ұққаны ма! 


Күшін пенен Мысықты «тентек» дейді, 


Өзі олардан есті боп шыққаны ма! 


қайда?-- деді әбден шыда- 
мы таусылған Аймахан.- 
Маған да берші. 

-- Сен не айтып тұр- 
сың -- деді оған Жолдас- 
бек,-- қандай білімді айта- 
сың? 

«Қандай білім» Айма- 


-- Аға, мектептен не ала- 
сың, ол саған не береді? -- 
Деді манадан бері үнсіз тұр- 
ған Аймахан. 

Інісінің бұл сөзін Жолдас- 
бек құлағына да ілген жоқ. «Менің жасым 
7-ге келді, мен енді оқушы болам» -- деген 
шат сезім бойды билеп, бір орында тағат- 
татып тұрғызар емес. 

-- Ол мектептен білім алады,-- деді ма- 
масы,-- сен де білімді боласың. Мамаң мен 
әжеңе нан тауып бересің. 

Бұл сөзге Аймахан бұртия қалды. Жанын- 
Дай жақсы көретін мамасының тәтті конфет 
тұрғанда, дәмсіз нанды айтуы оны қомсын- 
тып-ақ тастады. 


М. Қыстаубаев. 


хан ағасының соңғы сөзін 
Мазақ деп түсінді. Білім де- 
ген ол көрмеген тәтті затты 
Жолдасбек мектептен жасы- 


БАҒАР АҒАҒА алаға алал 1 4 
рып әкеліп, онысынан бөліп 


бергісі келмей тұр деп ойлаған Аймахан 
қыңқылдай бастады: 

-- Берші деймін... 

«Білім» деген не зат екенін мүлдем түсі- 
не алмай-ақ қойған Аймахан, оны көрсетуге 
Жолдасбек ерінді, я болмаса қызғанды деп 
ұғып, өкпелеп қалды. Сөйтті де, «Тұра тұр, 
Жолдасбек сияқты үлкен болғанда, мен де 
Мектептен білім алармын»-- деп, әзін-өзі 
жұбатып, біраз жатты да, ұйықтап кетті. 


О, Бодықов. 

С. Жүнісов. 


НҰСТАРДЫҢ АЙТЫСЫ 


(Жаңа жыл кешіне арналған скетч) 


(Күміс табақ ай бозара қалып, алтын та- 
бақ күн қызара шашырап шыққан кез. Айна- 
ласына тып-тығыз қамыс өскен айдын көл. 
Алқақотан отырған құстардың ортасындағы 
қаз қоңырау соғады да, бір-екі қаңқылдап 
қалады). 


Қаз-- Ей, құс қа-қа- 
қауымы, үлкеніміз бар, 
кішіміз бар, әлсізіміз бар, 
жүзгішіміз бар, биікке 
самғап ұшқышымыз бар-- 
бәрімізге ортақ атымыз -- 
құс. Бірақ құс бола тұ- 
рып, бір-бірімізге деген 
сонау атадан мирас болып 
келе жатқан өштігіміз де 
жоқ емес. Бүгінгі жина- 
лып отырғанымыз, өздері- 
ңе белгілі, арамыздан әді- 
леттілік айтып, бірлік 
нұсқап отыратын лайық- 

-.Е ты бір құс табу. Ол әри- 
не, барлық қасиеттерімен осы жердің несі, 
қожасы болатындай дәрежеде болуы керек. 
Сондықтан даурыға таласпай әділ шешімге 
келейік. Ал, құс қа-қа-қауымы, бердім сөзді 
өздеріңе (құстар ойланып. қалады.) 

554 өкек--(Бір тұрып, бір отырып) Кәне, 
сөйлемейсіңдер ме, несі бар, сөйлеу керек. 
(Тағы да пауза. Айнала қарайлай берген 
көкек, шыдай аллай:-- Мен сөйлеші , жен, 
мен,-- деп ортаға шығады.) 

Қаз-- Қөкек сөйлесін. 

Кө кек-- Бүкіл адамзат баласының, бү- 
кіл жүгірген аң, ұшқан құстың салта- 
матты жаз мезгілінің ең бір сүлу айы - 
Май айы. Сол тамылжыған май айында, 
менің де тамылжыта салар «Көкек» 
әнім естіледі. Көктемді сағынғанлар, 
менің әнімді де сағынады. Мен «көкек, 
көкек» дегенде үнсіз мүлгіп тұрған бү- 
кІЛ дала жаңғырығып, дай-сала «кө-ө- 
кек, көкек» деп қайталайды. Май айы 
бәріміз тыныстайтын жаз айының ең әсем 
айы болса, көкек әні сол айдың меншікті 


әні секілді. Олай болса, сол әннің иесі 
менің де құстар арасында ерекше ор- 
ным бар ма деймін! (Көкек орнына 
барады. Ортаға қаратаған шығады). 


Қаратаған-- Құста-а-р-р, құста-а- 
р-р-р! (Бар даусымен шаңқылдап, айнала 
қарап алады.) Мен әуелі өз қасиетіме тоқ- 
тамас бұрып, жаңағы көкіп кеткен көкек жа- 
йында бір-екі сөз айтпақпын. 

Көкек, сен несіне бөртіп, несіне пісесің. 
Қай өнеріцмен мақтанасың; осы жерге кел- 
геннен бері өзің бір орныңда отырған жоқ- 
сың, бір ұшып, бір қондың. Дәйегіңн жоқ. 
Адам баласы өз ішінен шыққан ұшқалағын 
саған теңейді. «Қөкекке ұқсамай», «секеңдей 
берген көкек екенсің» деген сөзді талайлар- 
Дың аузынан естімедік пе? Әншімін дейсің. 
Сенің қай жерінде әншілік бар. Әніңнің өзі 
өз атыңды таныстыру үшін ғана айтылады. 
«Көкек, көкек» деп өзіңді өзің қайталау -- 
мақтаншақтық қана ма деймін. Ал, бір ай- 
дан кейін сенде ол ән де жоқ. Сені жүрт 
«сақау көкек»» атайды. Ендігәрі көктемнің 
сұлу айын өзің әкелгендей болма. Сақылда- 
ған сары аяздың зәрі тарқап, қар астына су 
түсіп, өткір өкпек жел тұрмаса, май айы 
қайдан келер еді, Майды айтқанша, март, 
апрель айларын неге айтпайсың. Сол қардың 
кетуін хабарлап жар салушы кім екен? Ол 
мына мен емеспін бе!? Тобыммен ұшып, көк- 
тем даласын алғаш шуға бөлейтін бізді кө- 
рісімен-ақ, «енді қар көп жатпайды екен» 
дейтін халықтың қуанышын қайда қоясың. 
Олай болса, менің қасиетім сенен де зор-р-р, 
зор-р-р! (Басын шұлғи бітіреді сөзінің ая- 
ғын). 5 

Бұлбұл-- Маған сөз берсеңіз. 

Құстар--Е, бұлбұл сөйлесін, бүлеке- 
ңе сөз берейік,-- деп шуласады. 

Қаз-- Сөйле, бұлбұл. 

(Асығыс көтерілген бұлбұл, айналасына 
нәштене бір қарап алады да, сәл бөгеліп ба- 
рып сайрап кетеді). 

Бұлбұл--Иә, құстар, құстың ең ірі 
қасиеті -- үнінде, әнінде. Дене тітіркендіре- 
тін, не ырғағы, не мәні жоқ барқыраған 
қарға даусы, көрінген жерде өсек айтып жа- 
ғы талмайтын сауысқан шықылығы, мезгіл- 
сіз уақытта тыным таппайтын бөдене быт- 


былдығы, жылқы айдадым деп өзін-өзі жү- 
батып жүретін жылқышы ысқырығы-- бәрі 
де тыңдаған сүйсінерлік, қалғыған сергіп, 
мүйгігеннің көңілі оянарлық әсем ән емес, 
тынышыңды алып, жиіркене тыжырантар- 
лық беймаза ғана. Бәріңе аян, менің атым 
әніммен әйгілі. Бұлбұл ән салды десе-ақ, жел 
уілін, аң жүгіруін, мал күйісін доғарады. 
Қалғыған тау, мүлгіген дала, дірілсіз тын- 
ған өзен, сылдырап аққан бұлақ, мәуелі 
ағаш -- бәрі де сол әннің қошаметшісіне ай- 
налады. Шымырлай балқыған ән, тыңдау- 
шысының да бойын шымырлата балқытып, 
жанына ләззәт құйып, ұйыта тебірентеді. 
Бүкіл ызыңсыз жапанда, керіле жатқан жа- 
зық дала, сай-салада ерке ән ғана еркін қа- 
натын қағып, әдемі үнін шырқайды. Міне, 
бүкіл табиғатқа "әніммен тіршілік себетін, 
рақатқа бөлейтін менің үніме ұқсас басқа 
үнді естіп қалса-ақ адам баласы да: «па 
шіркін, бұлбұлша сайрайды екен, бұлбұлша 
тамылжытады!» -- деп маған теңейді. Олай 
болса, осы аймаққа қожа болуға жарамай- 
сың деп, кәне, қайсысың айта: аласындар! 
(Бұлбұлдың алдында ауыздарын ашып қал- 
ған құстар өзін-өзі ұмытып, ұйып қалған- 
дықтарын аңғарып, селк етіседі. Бірдеңе де- 
сеңдерші десіп, бір-біріне қарасады. Пауза. 

Қоңыр үйрек қиралаңдай басып орнынан 
турады да, басы қалтақтап ортаға беттейді.) 
“Қаз-- Сөйле, үйрек! 

Қоңыр үйрек-- (Асықпастан, алтық- 
пастан өзіне тән сабырлылықпен сөйлей бас- 
тайды.) Бұлбұлдың әншілігіне, оның тыңда- 
ғанды балқытар әсем үніне таласым жоқ, 
бәрі рас. Бір-р-рақ, бір-р-ақ.. Бұлбұл, сен 
өзі жел гулеген жазық далада ән салып көр- 
Дің бе? Не болмаса қамыстан басқа панасы 
жоқ, кемерін шылп-шылп толқын ұрған көл 
жағасында болып көрдің бе? Ондай жерде 
тыңдаушыларың, сені білетіндер: бар ма? 
Әрине, жоқ. Сен, қайда мәуелеген ағаш бол- 
са, қайда жел тимейтін, күн өтпейтін жасыл 
жапырақты, жұпар иісті сая болса, сонда 
жүресің. Сонда ғана сенің әнің құйқылжиды, 
сонда ғана сен құлпырасың. Олай болса, 
сенің жаның өзгелерден тым ардақты бол- 
ғаны ма?! Ендеше, көпшілікпен бірге бола 
алмайтын, қауымнан жырақ сенің әнің де 
көпшілікке арналмаған, көптікі емес. Сен 
сияқты жаны ардақтылар бізге не әділдік 
айтпақ, не жөн сілтемек. (Отырғандар 
бас изесіп, «дұрыс айтады» десіп құп- 
тасып қалады.) Осы біз жайлап жатқан 
ен далада құс іздегендер болса, сөз жоқ, 


тек қана көл аралайды. 
Қөл-- құстың мекені бол- 
са, құс--көлдің сәні. Ал, 
енді осы көлдерде көп 
отырып, көп мекендейтін, 
қар жауғанша жүретін 
құс кім? Ол үйрек. Қүн- 
Діз келсең де үйрек дау- 
сын естисің. 
Шәукілдек-- (Жы- 
пылдай басып, ұмтыла 
түсіп, шіңк ете қалады.) 
Дұрыс емес! Менің дау- 
сымды қайда қоясың? 
Қаз--Шәукілдек, ты- 
ныштал! 
Үйрек--ҚКөлдің бе- 
тіңде сыпылдай ұшып то- 
бымен көтерілетін шүре- 
гейді, еркін қалқып, бал- 
дырды сүзіп сабырлы барылға салатын қо- 
ңыр үйрек мені, су астында кең тыныстап, 
еркін сүңгитін сүңгуір үйректі бағаламасаң- 
дар, өздерің біліңдер. Онда, айтарым жоқ. 
(Қалтақтай басып, орнына беттейді. Үйрек 
орнынан жылоюи бере-ақ «мен. сөйлеймін, 
мен» дегендер даланы. басына көтереді.) 
Қызғыш-- (Шаңқ ете қалады). Мен 
сөйлейін! 
Қаз-- Сөйле, қызғыш! 
Қызғыш--Бәріңді қорғайтын, бәрің- 
нің қамқоршың мен, мен! Көлдің көркі біз 
деп, үйрек, қателеспе! Біз болмасақ, сенің 
күніңді көрер едім. (Құстар ду күліседі.) 
Жоқ, күлетін ештеңесі жоқ, көлдің қожа- 
сы--мен! Олай болса көлді 
мекендейтін бүкіл құсқа қа- 
лайша қожа бола алмайды 
дейсіңдер. Тылыңдай басып 
орнына беттейді). 
(Бағанадан мойнын ішіне 
тығып, ұзын аяғын кезекпе- 
кезек ауыстырып тұрған тыр- 
на «Мен сөйлейін» дейді.) 
Қаз-- Сөйле, тырна! 
Тырна--Әй, қызғыш- 
ай, саған билік не керек еді. 
Сенсіз де еркін толқып, ер- 
Кін сылдырап жататын ай- 
дын көлдің маңына біреу 
барып кетсе-ақ, «ой-ба-ай!» 
деп айқайлап көтерілесің. 
Қөл сенің ғана маңдайыңа 
басып қойғандай қызғана 
тұра келесің. Адам баласы 
өз қызғаншағын «көл қоры- 
ған қызғыштай!»--деп тегін 

айтпаған-ау. Ал, мен болсам, артық сілтеп, 
артық мақтанудан аулақпын. Тек айтарым, 
осы отырған барлығыңнан мойным: да -ұзын, 
сирақтымын да, бәріңнен биік сонау аспан- 
ның ең алыс төріне, бұлттан әрі ұшамын. 
Олай болса, бәріңнен биік, бәріңнен озық та 
орың менікі болуға лайықты шығар дегім 
келеді. (Айнала мойнын соЗа қарап барып 
тоқтайды. Ортаға қарақүс шығады) 
Қаз-- Сөйле, қарақұс! 
Қарақұүс--Ей, тырна, “мақтанбаймын 
деп тұрып, сен де мақтанып . Кеттің. 
Сенің серейген бойыңа, тыриған сирағыңа; 

рабайсыз мойныңа, іліп аларға еті жоқ қу 
сүйек денеңе мақтанатын орның жоқ еді: 
Оданда, адам баласының еңбектеніп жер 
жыртып, ұрық сеуіп өсірген егінін отайтын 
жауымын десейші. Мына бізді -айт: күніне 
екі тышқан: болса-да қиядан көріп, қиыннан 
қисынын келтіреміз; Ол--адам баласына де- 
ген пайдамыз, егіннің. жауына деген ша- 
буылымыз. Олай болса, менің мақтанышым 
орынды, бағалануға тиіс! 

Аққұйрық торғай (қарақұстың көзі 
түсіп кеткенде, құйрығын жыпың-жылың ет- 
кізіп қағып қалып, жағымпаздана басын 
изеп мақұлдай қалады).-- Иә, иә, дұрыс 
айтасыз! ку 

(Мұны аңғарып қалған қырғи, отты көзін 
қадай, “имек; өткір тұмсығын тақылдатты. 
Жүрегі зәр түбіне кеткен аққұйрық одан 
сайын -бәйек “болып, сасқалақтап қалады.) 
-г- Жоқ, сіз дұрыс айтасыз, сіз, сіз, мәртебе- 
лі қырғи! 

Қаз -- Аққұйрық торғай, тыныштал! 
(Орнынан жарбаң етіп, сүріне-қабына икем- 
біз жапалақ тұрады).-- Сөйле, жапалақ! 

Жапалақ-- Мен сөйлейін, Ей, қарақұс, 
адам баласының досымын, қамқоршысымын, 
жауын жаралаушы жауынгермін деп несіне 
кеуде көтересің. Одан да, жаңа көзін ашып, 
анасының соңынан шиқылдап ерген жазық- 
сыз тауықтың сары ауыз балапанын ұрлай- 
тын ұрымын деуге батылың жетпей тұр ма?! 
Қырағымын дейсің. Мына мені айт! Айсыз 
қараңғыда інінен көрініп қалған тышқандар- 
ды көз ілестірмей қағып аламын. Ешкімге 
залалым жоқ. Олай болса адамзат сені "емес, 
мені бағалайды. Ал, сендер не дейсіңдер? 
(Алақандай көзін аударып-аударып осіберіп 
құстарға: қарайды. Орнынан сып етіп қырғи 
тұрады. Кішкентай құс атаулы. тегіс селк 
етін, үрпшісіп қалады). 

Қаз-- Қырғи, сөйле! 

Қырғи-- Ей, соқыр жапалақ, көзің ба- 
жырайып сен де билік айтқың келді-ау! Би- 
лік айтатын осы жерде қайсың барсындар, 
кәне! Бәрің ынжық, бәрің сорлысыңдар. Ше- 
тіңнен тиіссем түгел қырып шығамын. Топ- 
шыларынды қиып топша түсіремін. Қәне, рас 
емес ”деңдерші! Адам баласы «қырғидай тиіп» 
дегенді:тегін айтпаған шығар. Ендеше билік 
те, қожалық та менікі емес пе!-((Отырғандар 
бүрісе тыңдап, қорқа бұғып, үнсіз:қалады.) 

Аққұйрық торғай-- Қырғи, дұрыс 
айтады, дұрыс; дұрыс! (дамылсыз шық-шық 
етеді. Құйрығын (шылық-жылық еткізеді. 
Орнынан қаз тұра келеді). 


Қаз-- Уа, қырғи, сен озбырлығыңа, 
жыртқыштығыңа несіне мақтанасың. Адал 
еңбек, бейбіт өмір сүрдім деп мақтанамы- 
сың? Саған билікті береді екенбіз, қоластың- 
дағы құс атаулыны қырарсың да саларсың. 
Қөре тұра сені біз бұл жердің иесі етіп сай- 
Лай алмадық, қожамыз деп тани алмадық! 

Адам баласы өз шешенін, өз әділ сыншы- 
сы Қазыбек дегеннің үнін менің үніме теңеп, 
«қаз дауысты Қазыбек» атаған. Олай: болса, 
Мен де сендерге билік айтуға жарармын деп 
ойлаймын. 1 


(Қаздан соң, сылана басып, кіршіксіз аппақ аққу 
сымбатты мойнын сыпайы ше тұра келеді). 


Аққу--Мен Сендерді жамандап, не сы- 
нап ештеңе айтпаймын. Тек айтарым, адам- 
зат «Аққу -- құстың атасы» депті ғой, осыны 
ойларыңа жүгіртсеңдер болады. 

(Отырған құстар бір-біріне? жалтақтап, 
қарасып; не дерін білдей қалады. Пауза.) 

Суықторғай-- Менің бір кішкене 
ғана айтарым бар, ұлықсат болса. (Оған кү- 
2е қараған басқа құстар: «Бұл байғұстың не 
айтатыны бар екен, сөйлесін, тыңдайық» де: 
сіп, бірі қызыға ұлықсат өтсе, бірі кекете 
ажуалайды.) 

Қаз-- Жарайды, 
сөйле! 

Суықторғай--Мен билік үшін, қо- 
жалық. үшін таласпаймын. Бірақ, жаңағы 
сөйлеп . кеткен құстардың мақтануларына 
шыдай алмадым. 

Бәрің Де тамылжыған жаз айында, кең да- 
лада еркін жүріп мақтанасыңдар. Ертең-ақ 
жапырақ сарғайып, көл тартылып, шөп ку- 
рап, қара суықты күз келіп, қаңтар жақында- 
ғанда көрер едім қалай паңданғандарынды. 
Жылы жақ қайдасың деп тізіліп алып қаша 
бастайсыңдар. Жемсауларың мен бөтегеле- 
ріңе қайда жем көп түседі -- сонда боласың- 
дар. Сүйте тұрып, бұл жерге қожа болғыла- 
рың келеді. 

АЯ, мен болсам осы араның ыстығына күй- 
іп, суығына тоңып, шыжыған жаз айларында 
да, қақаған қыс айларында да еңбегіммен 
нәр тауып, баспаналап, өз жерімді ешқайда 
тастап кетпеймін. Сондықтан да, адам бала- 
сы мені «суықторғай» атапты. Олай болса, 
бұл жердің негізгі құсы сендер. емес, мен 
екенмін. Мен тұрғанда сендердің билік пен 
қожалыққа таласуларың ерсі-ақ. (Құстар; 
-мойындары. төмен салбырап, үнсіз отырып 
қалады. Пауза.) 


сөйле. Бірақ қысқа 


“Қаз-- Таластың қортындысы кейінге қал- 
дырылсын! 

Құстар-- Солай болсын! Иә, сол дұрыс! 
(Орындарынан осылшыл, тарай бастайды. Ортаға 
аяз ата шығады). 

Аяз ата-- Балалар, көріп отырсындар, 
құстар билік турады ештеңе шеше алмады. 
Енді өздерің ойланыңдар, қай құс билік 
алуға лайықты? 


Шымнылдық. 


ҚЫСҚА ӘҢГІМЕЛЕР 


БАТЫРЛЫҚ: 


Қөршіміздің алты жасар Шегір дейтін ба- 
ласы болды. Сырттан қарағанда, көзге мома- 
қан, болбыр көрінгенімен, үндемей жүріп-ақ 
өзінен кіші балаларды шымшып алып, жы- 
латып кететіні бар. Әсіресе, Қөбейге күн көр- 
сетпейтін-ді. Біздің көзімізше-ақ, Қөбей десе 
батырлық жасап, онымен күресуге әзір тұ- 
ратын. «Қөбейді лақтырып жіберем» -- деп 
мақтанатын да. 

Бір күні Шегірдің «батырлығын» танытқан 
бір оқиға болды. Ойнап жүрген балалардың 
қасына Шегірдің әкесі мен тағы бір көрші 
келді. Олар балаларды күрестірмек болды. 

-- Біздің Шегір өзі қатарынан жығыл- 
майды, әйтеуір! -- деп әкесі де бір желпініп 
қойды. 

-- Қәне, кіммен күресесіңн? -- деді көрші 
Шегірге. 

-- Көбеймен, Жапармен, Қырмызбен,- 
деп ол өңкей өзінен кішілерді атады, 


-- Жоқ, ол болмайды, күресудің де тәр- 
тібі бар. Жас балалар өзінің жастысымен кү- 
реседі, үлкендер салмағына қарай іріктеле- 
ді. Сенімен жасы да, салмағы да шамалас 
анау Базармен күрес. 

2 -- Жоқ, күреспеймін оңымен,-- деді Ше- 
гір шегіншектеп. 

-- Неге? -- деді көрші. 

-- Ол жығып қояды мені... 

-- Жастысың ғой. 

-- Мықты ол,- деді Шегір мойнын ішіне 
тығып... 5 

Сөйтіп, Шегірдің өзінен кішілерге ғана 
«батырлық» көрсететіндігі белгілі болды. 

Мұның атын қандай «батырлық» дейміз? 

Ш. Серімбетов. 


Оңтүстік Қазақстан облысы, Шаян ауданы. 

ӨРМЕНШІ 
МЕН ТАРАҢАН ; 


Бір жылы өрмекші мен тарақан қыстап 
шығуға өзі жылы; әрі лас жайлы жер іздеп, 
қала аралады. Бірақ, қайда барса да, жо- 
лы болмады, оларды бір үйден бір үйге қу- 
ып, маңына жолатпады. Ең аяғы, отын қоя- 
тын сарайдан да орын таппады. Қайсы үйге 
барса, айнадай тап-таза, тақтайында кір, 
қабырғасында шаң жоқ. Өрмекші өрмегін, 
тарақан ұясын салуға орын таппай санда- 
лып, арып-ашып жүргенде қара шыбынға 
кездесіпті, Амандасып болғаннан кейін, қара 
шыбын сөз сұрапты. 

!-- Е, өреке, тареке! Қайдан келе жатыр- 
сыздар? 

-- Ой, қареке-ай! Несін сұрайсыз. Көр- 
меген бейнетіміз жоқ. Қаладан қала, үйден 
үй қоймай аралап, қыстайтын пана таппай 
сандалып жүрміз. Көрмеген бейнетіміз жоқ. 
Ауыл жақсы дегенге, ауылды да араладық. 
Қайда барсақ та тазалық деген бір пәле ал- 
дымыздан шығады да тұрады. Аз да болса, 
тыныс алып паналайтын жер табылса, шір- 
кін!-- дейді тарақан. 

-- Қареке, қайсы бірін айта берейін. Адам 
баласының тұрмысы жақсарған сайын, біз- 
Дің буын аяқты, жарғақ қанатты, бауырымен 
жорғалайтындардың халі нашарлады ғой. 
Бұл қалыпта тұқымымыз құрып кетуі ықти- 
мал. Шіркін, баяғы заманда қараңғы, қарын 
терезе, қарауланған шам, түтін шалған пеш 
көп еді-ау. Әрбір үйдің төбесінен сүңгі тізі- 
ліп тұрушы еді. Бұрыш-бұрышқа өрмекті құ- 
рып алып, әткеншек теуіп “тұра беретін 
едік! - деп күрсінеді өрмекші, 

Шыбын сонда ол екеуіне былай дейді: 

-- Ондай күн қайда! Біз де пана таппа- 
дық, қысы-жазы көргеніміз қорлық. Біздің 
де тұқымымыз құруға жақын. Адамнан амал 
құтыла ма. Тарелкадағы суретті қағазды 
көргенде, өзіміздің туысқанымызды көр- 
гендей, топырлап үймелеп, судан ұрттап қа- 
лып қырыламыз да жатамыз. Жуындының 
өзін де жер қазып құйып, бетін жауып тас- 
тайды. Баяғыдай қаптап ұшып, қалқып ішіп 
жүретін күн қайда! 

Бұлар мұңдасып жылап, көрісіп жатқан- 
да, қастарына қырықаяқ келеді. 

-- О, тареке! Өке! сіздерге не болды? 

-- Не болғаны бар ма? Жағдай осылай 


да, осылай,-- дегенде, қырықаяқ қоса еңі- 
реді. 

-- Қареке! Сенің ұшып бармайтын жерің 
жоқ, Бізге қыстап шығуға жөн сілтеп, жол 
көрсет. Біз енді қайда барамыз? 


Бұлардың зарына құлақ салған қара шы- 
бын ақыл сөзге кірісті: 

-- Мен өзім де осы тазалық дегеннен құ- 
тыла алмадым. Егер іздеп таба алсандар, 
сіздерге қыстап шығуға бір жайлы орын бар. 
Мен өзім сол жерде бір қыс қыстап шық- 
тым,-- дейді қара шыбын. 

--АА, а, қареке! Соны айтыңыз, соны ай- 
тыңыз. 

-- Мен айтсам, ол орын -- жалқаудың 
үйі. 

Ол да өздерін сияқты тазалықтан қорқа- 
ды, Тамақты бір ішіп алса, күндіз-түні сто- 
лы жиналмайды. Барлы-жоқты тамағы тө- 
гіліп, шашылып жатқаны. Бар дүниесі іріп- 
шіріп жатады. Оның үйін тапсаңдар, өрмек 
тоқып, ұя салып, қыс қыстап, жаз жайлап, 
емін-еркін жата беруге болады. 

-- Осы ақыл екен,- деп өрмекші, қы- 
рықаяқ жалқаудың үйін іздеп кетті. 


Б. Тұрсынбаев. 


АҚ КОРАЗДЫҢ АЙБАТЫ 


Таңғы сағат сегіздің шамасы еді. Мен кө- 
леңкелі тротуармен келе жатып, кенет, жан 
ұшыра шиқылдаған дауысқа елең етіп, тұра 
қалдым. Дауыс сол жағымда қалып бара 
жатқан аласа сары үйдің ауласынан шықты. 
Тұра қалып, құлақ салдым. Тегі балапан 
болса керек, шық-шық етеді, Аула кісі бой- 
ындай шарбақпен қоршалыпты. Сол шар- 
бақты жағалап, кейін қарай шегіндім. Бұл 
кезде көшеде жүргіншілер көбейді. Бірсыпы- 
фа адам сол аулаға мойын соза қарап, әл- 
денеге зекіп тұр. 

-- Қет! 

-- Қіш! 

-- Өлтіреді-ау. 

Солардың жанына барып, мен де тоқта- 
дым. Шиқылдаған дауыс месі үйректің кіш- 
кентай ғана сары балапаны екен. Оны бір 
күшік аула ішінде қуалап жүрді. Аяғын 
тап-тұп басқан балапан кішкентай қанатын 
ербеңдетіп қаша жөнеледі де, бір-екі метрдей 
жерге жете бергенде, әлденеге сүрініп, етбе- 
тінен түседі. Осы кезде қуып келе жатқан 
күшік оған тап береді. Жан ұшырған бала- 
пан қанатымен жер сабалап, тағы да жан- 
таласа алға ұмтылады. 


Мен балапанды жаман аяп кеттім. Күшік 


тісін бір салса, не аяғымен басып қалса, үл- 
пілдеген байғұстың несі қалады?! 
-- Қет, кет! -- деп мен де айқай салдым. 
Тіпті дауысты елейін деген күшік жоқ. Ау- 
ланы шарқұрып балапанды қуып жүр! 
«Біреуге ойын, біреуге өлім» дегендей мерт 
қылмағанның өзінде, мына қалпымен бала- 
панды зорықтыруы мүмкін. Тас лақтырайын 
деп едім, балапанға тиіп кете ме деп қорық- 
тым. Осы кезде, қайдан келгені белгісіз, шар- 
бақ үстіне ар жақтан бір ақ қораз ұшып кеп 
қонды. Ол қанатын қағып, әрлі-берлі қом- 
Данып тұрды да, бір мезет, балапанға тап 
берген күшіктің үстіне биіктен тастай лақ- 
тырылды. Қона беріп, күшікті бастан бүрді. 
Күтпеген жаудан таңданғандай, күшік бір 
сәт шоңқайып отыра қалып еді, қораз қана- 
тымен оны салып-салып жіберді. Күшік тоң- 
қалаңдай қаша жөнелді. Ол үйшігіне кірген- 
ше соңынан қалмай қораз қанатымен саба- 
лай берді, сабалай берді. Балапан анадай 
жерде қозғалмастан жатты. Шамасы, қатты 
шаршаса керек, қораз күшікті үйшігіне қуып 
тығып, балапанның жанына келді де, сол 
маңнан кетпеді. 
Біз ақ қораздың айбатына таң қалыстық, 
риза болдық. 
Қ. Исабаев. 

ӨНЕРДІ ҮЙРЕН! 


Кеше ғана бокспен шұғылдана бастаған Әбдіса- 
ланның Одақтағы күшті боксшылардың қатарына 
қосылуында қандай сыр бар? Бұл сұраққа Әбдіса- 
ланның -өзі жауап таба алмайды. Тіпті жаратылы- 
сында қарапайым жас жігіт өзі туралы әңгімелеуді 
ұнатпайды. Бірақ, оның өмір жолына көз жіберген 
адам жоғарғы сұраққа жауапты оңай табады. 

Әбдісалан 10 жасқа келгенше Туркстан ауданы- 
ның Ақсары атындағы колхозда атасының қолында 
тәрбиленеді. Қолхозда қойшы болып істейтін атасы 
баласын еңбекке баулиды. Қой бағып, қозы қуып 
өткен балалық шағы болашақ боксшыны шынықты- 
ра түседі. 

Туркстанда оқыған кездерінің демалыс айларын- 
да да Әбдісалан өзі туып өскен колхозына келіп егін 
жинауға, мал бағуға көмектесуді әдет етеді. 

7-класта оқып жүргенде Әбдісаланның өмірінде 


Спорт мастерлері Ә. Нұрмаханов (сол жақтағы) пен И. Гиль- 
дин рингте. 


ерекше бір оқиға болды. Бір күні 10-кластың оқу- 
шысы Молдабек Құралбаев мектепке екі бокс қол- 
ғабын әкелді. Сабақтан шыққан барлық бала Мол- 
дабекті қаумалап алды. Балалардың әрқайсысы-ақ 
бокс қолғабын киіп, ең болмаса бір рет қасындағы 
жолдасын нұқып қалсақ деген тілегін жасыра ал- 
мады. 

Молдабек бокс туралы төменгі класс оқушылары- 
на қысқаша мәлімет береді де, қолғаптың біреуін 
Әбдісаланның қолына кигізеді. Міне, осы уақыттан 
бастап Әбдісаланның жүрегіне бокспен шұғылдану 
деген арман ұялайды. Бұл арманға жас жігіттің 1954 
жылы қолы жетеді. Алматыдағы физкультура тех- 
никумына оқуға келген Әбдісалан ешқандай ойлау- 
сыз-ақ бокс тренері Қонстантин Михайлович Мула- 
евқа өзінің бокспен шұғылданғысы келетінін айтады, 
қарт ұстаз жас жігіттің өтінішіне қарсылық жаса- 
майды. Бокс: қолғабын киген алғашқы күнінен бас- 

тап-ақ Әбдісалан бұл өнердің аса көп еңбектенуді 
керек ететінін жанымен сезінеді. Бокстың қиын да 
жауапты әдісін үйрене бастайды. Рингте шапшаң 
қимылдау, қорғана жүріп шабуыл жасау, міне, мұ- 
ның барлығы боксшы үшін ең керекті шарт екенін 
Әбдісалан терең түсінеді. Өзін осы жолға баулиды. 
Бокс қолғабын кигеннен кейінгі бір жылдың ішінде 
жас жігіт екінші разрядты спортшы дсген атақ 
алады. Алматы қаласы бойынша өз салмағынан бі- 
рінші орынға ие болады. Әбдісалан 1956 жылы көк- 
темде болған жарыста «Буревестник» спорт қоғамы- 
ның Бүкілодақтық Орталық Советінің чемпионы ата- 
ғын жеңіп алады. Бұдан кейін Советтер Одағы бой- 
ынша болған жарысқа қатысып, қатарынан төрт 
боксшыны жеңіп шығады. 

Өткен жылғы СССР халықтарының спортакиада- 
сына барарда Әбдісалан өзінің күшті қарсыласу- 
шысы Либерманнан бірінші айқаста жеңілгенмен, 

ІІ шешуші айқаста өзінің одан күшті екенін та- 
нытып, Москвадағы ірі айқасқа қатысуға мүм- 
кіндік алады. Бұл жарыста ол тек СССР-дың 
еңбегі сіңген спорт мастері |Лез Мухиннен 
ғана жеңіледі. Бірақ, бірінші, екінші раундта- 
ғы Әбдісаланның басымдығына жүрт риза бо- 
лысады. Осы кездесуден кейін Әбдісалан Бү- 
кілодақтық бокс командасының құрамына ен- 
гізіледі. 

Одақтағы жеке жарыста өз салмағы бо- 
йынша Әбдісалан екінші орынға шығып күміс 
медаль алды. Спорт мастерінің нормасын 
орындады. 

Әбдісаланның бұл жеңісін езімен бірге 
жаттығып, бірге жарысқа қатысып жүрген 
жерлестері қуана құттықтады. 

Осы сапардан оралған Әбдісалан биыл 
кектемде қазақстандық спорт мастері И. Гиль- 
динмен Алматыда кездесті. Ауыр салмақты екі 
спорт мастерінің бұл көздесуі Қазақстан бокс 
тарихында бірінші рет болған оқиға еді. 

Жұрт бұл күні стадионға өте көп жиналды. 
Осыған қарай ойыншылар да үлкен шеберлік 
көрсетті. Бұл атақты боксшылар осы кездесу- 
інде үш рет күш сынасады. 

Бірінші сынасуда Гильдин жеңді. Екіншіде 
Нұрмахановтың салмақты жатқаны аңғарыл- 
ды. Бұл күш арбасуының дағдырын ақырғы - 
үшінші шайқас көрсетпек. Міне, көрушілердің 
де ынтығы осында. И. Гильдин асыға, аптыға 
Әбдісаланды жапыруға ұмтылды. Бірақ, Әбдісй- 
лан сол қолымон кескестей шебер қорғанып, оң 
қолымен көсілте дәл періп-періп жіберді. Мұнда 
күшті боксшының шебер әдісі де, басым күшті де 
жарқ етіп көрінді. Қарсыласушы Гильдин майыры- 
лып барып бас сауғалады. Көруші жұртшылық Әб- 
дісаланның жеңісіне қошеметпен ду қол соқты. 

Әбдісалан қазір физкультура техникумын жақсы 
бітіріп, физкультура институтына оқуға түсті. Ол кі- 
шіпейілділігімен де, спорттағы жетістіктерімен де өз 
достарының, жерлестерінің құрметіне ие болды. Үз- 
бей жаттығу, талмай үйрену арқылы Әбдісалан бокс 


тарихына жаңа беттер қоспақ. 


М. Омаров. 
СССР спорт мастері. 


ТІЛ-- МАҢЫЗДЫ 
ҚҰРАЛ | 


Адам өмірінде тілдің маңызы өте зор. 
Жас нәресте өмірге келген соң іңгәләп жы- 
лайды, ол оның әрнәрседен хабар бергені. 
Іңгә-- тіл. 

Қарт әжелер жас нәрестенің бесігін тер- 
бетіп, әлдилеп уатады, әлдилеп ұйықтатады. 
Әлди де--тіл. 

Бала есейе келе анасы немесе қарт әже- 
сі оған қызық-қызық ертек айтады. Ертек 
те-- тіл. 

Біздің халықтарымыздың бұрынғы қара 
түнек ауыр тұрмысы туралы немесе бүгінгі 
бақытты, шаттық өміріміз туралы айтылатын 
өлеңдер бар. О да--тіл. 

Біз алыстағы жақын туыстарымызбен, дос- 
жолдастарымызбен хат арқылы амандық- 
саулық білісіп байланыс жасаймыз. Хат та-- 
тіл. 

Өткен ғасырларда өмір сүрген Ломоно- 
сов, Пушкин, Белинский, Абай, Ыбрай сияқ- 
ты ақын-жазушылармен де біз кітап арқы- 
лы сөйлесеміз. Тіл адамның ойымен тығыз 
байланысты. Біз кітап оқығанда ойланып 
оқимыз, одан білген жаңалықтарымыз, ал- 
ған мағлұматтарымыз туралы ойлаймыз. 
Бізді тек кітап оқу ғана емес, әрбір жаңа 
құбылыс, жаңа көрініс ойландырады, яғни 
біз әрқашан да көп ойланамыз. Тіл-- ойдың 
тікелей көрінісі. 

Біз тіл арқылы аспан әлемінде, жер ша- 
рында не болып жатқанын білеміз. Тіл ар- 
қылы дүниежүзіндегі прогресшіл адамдар- 
дың бізге деген ізгі тілегін, сүйіспеншілігін 
білеміз. Тіл арқылы өмірдің терең сырларын 
түсінеміз. 

Бақытты өмір құру үшін, Отанды жаудан 
қорғау үшін адамдардың бір-бірімен қаты- 
насы қажет. Тілсіз қатынас жасай аламыз 
ба? Жоқ. Демек, бұдан тіл адамдардың бір- 
бірімен қарым-қатынас жасауда өте қажет- 
ті, маңызды құралы деген қағида туады. 

Өз ана тілдеріңді қадірлеп, оның мол 
байлығын игеру арқылы да күн санап гүлде- 
ніп өсіп келе жатқан түрі ұлттық, мазмұны 
социалистік мәдениетімізге зор үлес қоса- 
сыңдар. 

Ана тілдеріңді жете Меңгеріп, жақсы білу 
арқасында ұлы орыс халқының тілін де те- 
рең білуге кеңінен мүмкіншілік аласыңдар. 


; Б. Манасбаев. 


Қазақтың С. М. Киров атындағы 
Мемлекеттік - университетінің қа- 
зақ тілі “кафедрасының оқыту- 
шысы, 

«АРАЛ РОБИНЗОНДАРЫ 


Жас жазушы Санд Баязитовтың биыл балаларға 
арналған екінші кітапшасы басылып шықты. Бұл-кі- 
тапша «Арал робинзондары» деп аталады. 

С. Баязитовтың «Күтпеген кездесу» деген атпен 
шыққан бірінші кітабы да балалар өміріне арналған 
болатын. Ол осы тырнақалдысында балалар өмірін 
білетінін танытқан-ды. 

Автордың «Арал робинзондары» деген кітапшасы 
да оқушы үмітін өтеу жолында еңбектеніп жүргенін 
көрсетеді. 

Жинақ «Арал робинзондары» деген көлемді әңгі- 
мемен ашылған. Әңгімеде 6-класс оқушыларының 
«әскери» ойындары баяндалады. Қаладан ауылға жа- 
ңа келіп кластағы балалардың «сынынан» әлі өтіп 
болмаған Кенжесарыңы бірінші топтың бастығы Нұр- 
сайын: 

-- Сен қаладан келдің, біздің жердің қаланың 
көшесіндей жазуы жоқ, адасып кетерсің,-- деп қағы- 
тып, өз тобына қосуға қарсы болады. Нұрсайынның 
бұл қылығына ызаланған Тайман: 

-- Жау жерін жатқа білгенмен, тапқырлығың 
болмаса, түк те жеңбейсін, Кенжесарыны біз өз то- 
бымызға аламыз,- деп шешеді. 

Таймандардың тобына қосылған Кенжесары бар- 
лаушыға көмекшілік міндетін атқарады. Тапқырлық 
жасап қарсы топтың жеңілуіне себепші болады. 

Әңгіменің тілі жеңіл. Оқушыларды ерлікке, тап- 
қырлыққа баулуды жас автор дұрыс баяндап, орын- 
ды шешім жасайды. 

«Шындық» атты әңгімеде Қалматайдың велосипед 
тебемін деп сабаққа қатыспағаны, класс старостасы 
Ақанның бұл туралы класс жетекшісіне хабарлаға- 
ны, жалпы жалқаулыққа қарсы класс оқушылары- 
ның күресі айтылады. Әңгімедегі жағымсыз қылық- 
тарымен көзге түскен Қалматай да, онын бұл жағым- 
сыз мінезін бетіне баскан Ақан да өзіне тән мінез- 
дерімен оқушының көз алдына елестейді. 

Жалпы «Арал робинзондары» атты жинақтағы 
қай әңгімені оқысаң да, мектеп, ондағы оқушылар 
өмірімен танысасың. 

Жас бүлдіршіндердің қылықтары көз алдыңнан 
түрліше көріністермен тізбектеліп өтіп жатады. Кі- 
таптағы әр әңгіме өзінің көркемдік бояуымен де, 
мазмұнымен де оқушыға жақсы әсер қондырады. 

Балалар, жас жазушы С. Баязитовтың бұл жи- 
нағы республикамыздың барлық кітап дүкендерінде 
сатыла бастады. Сендер де сатып алуды ұмытпаң- 
дар. 

ЖҰС ӨСІРУШІ 


Құс--үй алдының көркі емес пе? Баллаңдаған қоңыр қаз, көгілдір 
түсті көгершін, үлпілдек сары түнді тауықтың балапаны кімді қызықтыр- 
майды. 

1956 жыл. Жаз айы. Ерсайынның атасы базардан екі үйректің балапа- 
нын сатып әкелді. Қос балапан қасындағы адамдарды тосырқағандай жан- 
жағына қарап көп тұрды. Сәлден соң су сұрағандай, әлде жем тілегендей 
қырқылдап қанаттарын қағып-қағып Қойды. 

Түтін түстес үйректің осы екі балапанын Ерсайын жанындай жақсы 
көрді. Күніне үш мезгіл жем шашып, алдарына су қойды. Таңертеңгілік 
ШеШЕелі көгал жерге апарып жайды. Бос цақытын балапандардың қасында 
өткізді. ) 

Дегенмен, осынау жас балапандардың бабын табу қиын еді. Олар та- 
уықтың .балапандарына қосылмайтын. Арықтағы ағып оғатқан суды. көрсе; 
жүзіп ала жөнелетін. | 

Бір күні мынадай оқиға болды. Екі балапан арықтың жағасында- 
ғы қиыршық Құмның үстінде аунай бастады. Ерсайын суға шомылып бо: 
лып, киімдерін киіп жатқан болатын. Кенет, оның көзі аспанда қалықтаған 
қарақұсқа түсті. Тақтай қанат қарақұс бар екпінімен керге шүйілді. 

Не істеу керек? Сорлы балапандар осыртқыштың тырнағында кете ме? 

Ерсайын балапандарға қарай жүгіріп, келеді. Үлгіре алмады. Қарақұс 
іліп алып. кететін болды. 

-- Қызық! Балапандар көз ашып жұүлғанша суға сүңгіп ошоқ болды; 
Ал, қарақұс аспанға қайқайып шыға келді... Ерсайынның еңбегі далаға кет-, 
кен жоқ. Қазір оның ауласында сол-екі балапаннан өрбіген 20 үйрек бар. 
Ол. құс өсірудің әдісін өзге околдастарына үйретумен қатар, колхоздың құс 
жеркасыны да киі барып, құс өсіруге көмектесіп тұрады. 


Қ. ДӘРІБАЕВ. 
Қызылорда облысы, Тереңөзек ауданы. 


ЖАС ШЕБЕРЛЕР БӨРМЕСІ 


Бұл күні қалалық пионерлер үйі әдеттегіден көңілді еді. Таңертеңнен 
бастап пионерлер үйіне қала мектептерінің оқушылары ағыла бастады. 

Сағат 9 болмай-ақ модельдер көрмесі ашылған бөлмеге пионерлер 
лық толды. Ұзыннан-ұзақ қойылған столдың үстіндегі жас өнершілердің 
жасаған модельдері келушілерді еріксіз өзіне тартты. 2 

Абай атындағы орта мектептің 8-класс оқушысы Қирилл Чедеев оса- 
саған қысқа толқынды. передатчик пен Қиров атындағы орта мектептің 
оқушысы жасаған қабылдағышқа көрушілер өте риза болысты. Әсіресе; 
Қиров атындағы орта мектептің оқушылары бірлесіп жасаған бу қазаны, 
көрушілерді ерекше сүйсіндірді. 2 

Бұл күн оқушы өнерінің мейрамы сияқты. болып өтті. Көптеген пио- 
нерлер жас шеберлер үйірмесіне мүше болатындықтарын білдірді. 

Қазір қаланың пионерлер үйі жанында слесарьлық, токарьлық үйір- 
мелері қызу жұмыс істейді. 

Д. ХАСАНОВ, 


Гурьев. қаласы. 

СЕН БІЛЕСІҢ БЕ? 


Біздің планетамыздың 15590 мың 
шаршы километрі қысы-жазы мұз- 
дың астында болады. Мұның өзі 
бүкіл Европа жерінің көлемінен 
1,5 есе артық. 


жж 


Байқал көлі-- өте үлкен көл. 
Оның ұзындығы 660 километр де, 
көлденеңі 85 километрге жуық. 
Мұндай жерге Больгия мен Гол- 
ландиянын екеуі де емін-еркін си- 
ып кетер еді. 

Байқал көлінен, көлемі жағынан, 
тек Қаспий, Арал теңіздері және 
Солтүстік Америка мен Африка- 
тың кейбір көлдері ғана артып тү- 
седі. Ал, тереңдігі жағынан жер 
шарында Байқалға тең келер сш 
көл жоқ. Байқал көлінің ең тұң- 
ғиық тереңі --1741 метр. 

Байқал көлінің айдынына 92 
Азов теңізін немесе 23 Арал теңізін 
ениғызуға болар еді. 

Байқал көлін 1500-гә жуық түр- 
лі жәндіктер мекендейді. Мұның 
тағы бір ерекшелігі, бұл жәндік- 
тердің 70 проценті осы көлден 
басқа ешқандай жерде кездеспей- 
ді. Сондықтан да ғалымдар Бай- 
қал көлін «Тірі жәндіктердің му- 
зейі» деп атайды. 


ПАЙДАЛЫ КЕҢЕС 


Тамақ әзірлеген кезде ыдыстың 
түп жағы күйіп кетсе, асты басқа 
таза ыдысқа салып алыңдар. Тү- 
бі күйген ыдыстың ішіне уксусқа 
тұз қосып құйып жусаңдар, ыдыс 
жақсы тазаланады. 


ж 


Ыстық күндері сары майды тұз- 
Ды суға малынған шүберекке орап 
қойсаңдар, май ерімейді. 

жәз 

Сүт ашып кетпеу үшін, оны 
шыны ыдысқа құйып, суық су құй- 
ылған кең ыдысқа салып қою ке- 
рек. Сүттің бетін шүберекпен жап- 
қанда, онын шет-шеті суға малы- 
нып тұратын болсын. Суға тиіп 
дымқылданған шүберек булана- 
ды да тұрады. Мұндай жағдайда 
сүт те салқын тұрады. 


СОҚРАТ БЫЛАЙ ДЕГЕН ЕКЕН 


Данышпан философ Сократ өлім 
жазасына кесілгенде, шылп етпес- 
Тен сазарып түра беріпті. Ол у 
құйылған ыдысты жайымен алып 
аузына жақындата бергенде, әйе- 
лінің жазықсыздан-жазықсыз-ақ 
өлесің бе деп зарлағанып естіп ол: 
«Ия, шынымен-ақ, менің қылмыс- 
ты боп өлгенім, сенің жаныңа жа- 
ғымды тиетін болғаны ма?» -- де- 
ген екен. 


ҚРИПТОГРАММА 


жил 


1. 7. 12-- құбылыс. 

П,65. 43.55. Ә3-- төл. 
ШІ.40.93246.483-- сұрау есімдігі. 
ІУ. 9. 9. 6. 11. 4-- қазба байлық. 
Ұ. 17. 3. 14. 3. 10-- ескі қару. 


Мү ыа0.. Ж дыр ғы сөздердің 


АУАПТАР 


«Пионер» журналының 8-санын- 
дағы жұмбақтың жауабы. 
Шыбың. 


Шым-шытырықтың жауабы. 


Дұрыс жауабын бірінші жібер- 
гендер: 


И. Бақтыбаев (Қызылорда облы- 
сы, Жалаңаш ауданы), 

М. Жүнісқұлова, М. Қонғанбае- 
ва, С. Дәулетбақов (Талдықор- 
ған облысы, Қиров. ауданы), 
Б. Үзденов, (Оңтүстік Қазақстан 
облысы, Сайрам ауданы), Ү. Той- 
мырзаева (Жамбыл облысы, 
Свердлов ауданы), О. Кенжеға- 
лиев (Гурьев облысы, Қызылқо- 
ға ауданы), Р. Сарыбаев (Ақмо- 


ла облысы, Қорғалжын ауданы), 
Е. Игенова (Талдықорған облы- 
сы, Талдықорған ауданы). 
жауабын тауып, клеткадағы цифр- 
лардың орнына әріптер жазыңдар. 
Сонда тіл жөнінде айтылған ха- 
лық мақалы шығады. 

Жасаған Нұрдәулет Байсеркеев. 


Кеген ауданы. 


Сендер бұл аттардың қайдан шыққа- 
нын білесіңдер ме? 


Арктика -- жер шарының солтүстік 
полярлық бөлігі. Мұның аты жетіқа- 
рақшы жұлдыздарына байланысты 
қойылған. (Грек тілінде арктос-- 
ұрғашы аю). Осы жұлдыздың тұсын- 
да Арктика жатыр. Арктикадан айы- 
ру үшін оңтүстік полярлық бөлікті 
Антарктика дейді. (Анти -- грекше 
қарсы деген сөз). 

Ямал-- СССР-дың солтүстік жа- 
тындағы үлкен жарты арал. Атын не- 
нецтер қойған. Я -- жер деген сөз де, 
мал--шеті деген сөз. Сонда «Ямал» 
деген сөз ненецтерше «жер шеті» де- 
ген сөз екен. 

Тбилиси-- Грузин “ССР-ның аста- 
насы. Бұл қаланың аты грузиннің 
тбили -- жылы деген сөзінен шыққан 
екен. Қаланың ескі бөлектерінде суы 
жылы қайнарлар бар. 

Байқал -- Шығыс Сибирьдегі көл. 
Жер жүзіндегі ең терең көл. Бұл 
«Байгал -- да- 
деген сөзінен 


